Notr Dam katedrala pod lupom naučnika - Život - Dnevni list Danas\nPočetna » Život » Notr Dam katedrala pod lupom naučnika\n0Piše: Ivana Nikolić 21. januara 2020. 07.30\n„Ovo istraživanje bi moglo da ispiše novu stranicu u istoriji Notr Dama, zato što trenutno postoji mnogo neistraženih područja“, kaže Iv Gale, istoričar gotičke arhitekture sa Univerziteta Bordo-Montenj, koji predvodi istraživački tim.\nKo bi mogao da pomisli da bi vatra, koja je prošlog aprila razrušila dobar deo Notr Dama u Parizu i šokirala čitav svet, ipak mogla i nešto dobro da donese kada je o umetnosti reč.\nNaime, naučnici i profesori iz Francuskog nacionalnog centra za naučna istraživanja (CNRS) započinju projekat vredan više miliona evra ne bi li detaljno istražili način na koji je bogomolja stara 850 godina izgrađena.\nZahvaljujući dosad neviđenom pristupu materijalima od kojih je katedrala građena – uključujući drvo, metalne konstrukcije i temelje zgrade – naučnici se nadaju da će im i ovaj posao dati informacije ključne za obnovu Notr Dama.\nTog 15. aprila požar je najverovatnije izbio zbog problema sa električnim instalacijama, uništivši pritom potpuno krov i zvonik, a urušio se i deo plafona.\nZidovi i dalje stoje, a čitava zgrada će biti rekonstruisana iako će sama rekonstrukcija najverovatnije trajati duže od najavljenih ambicioznih pet godina, i koštaće nekoliko stotina miliona evra.\n„Izgorela konstrukcija predstavlja džinovsku arheološku laboratoriju“, kaže Dufres, u čijem će se timu naći arheolozi, istoričari, dendrohronolozi, biogeohemičari, klimatolozi, stolari, šumari i inženjeri specijalizovani za mehaniku drveta.\n„Svako drvo u svom tkivu beleži okolinu u kojoj je raslo“, kaže Dufres, i dodaje da ovakva studija „nikada ne bi bila moguća da nije došlo do požara koji je uništio strukturu (katedrale)“.\n„Taj period je slabo poznat zato što je drvo iz tog vremena (danas) prava retkost“, objašnjava Dufres.\nCentar za promociju nauke, Katedrala Notr Dam\nGlobalno zagrevanje, sisari i ptice


Belgrade food show promoter industrije hrane u Srbiji i regionu - Enterprise Europe Network\nDrugi po redu Međunarodni sajam i konferencija visokokvalitetne hrane Belgrade Food Show, u organizaciji Projekta za konkurentnu privredu Američke agencije za međunarodni razvoj (USAID), u saradnji sa Asocijacijom za promociju srpske hrane i uz podršku Privredne komore Srbije, koji je ove godine okupio preko 100 proizvođača premijum proizvoda, održan je 10. i 11. oktobra u Beogradu.\n„Imali smo preko 100 prijavljenih učesnika, a zakazano je više od 200 sastanaka, u toku kojih su proizvođači imali priliku da na brz i jednostavan način uspostave direktne kontakte sa potencijalnim kupcima, distributerima i poslovnim partnerima. Veoma smo zadovoljni što su izlagači iskoristili priliku i učešćem na b2b susretima ostvarili nove kontakte za koje se nadamo da će dovesti do proširenja saradnje“, izjavila je Katarina Momčilović Matić, viši savetnik za Evropsku mrežu preduzetništva u Centru za EU integracije PKS.\nTokom dvodnevne manifestacije, učesnici su pored obilaska izlagačkog dela imali priliku da prisustvuju različitim predavanjima i panel diskusijama posvećenim perspektivama srpske prehrambene industrije, globalnim trendovima i mogućnostima za izvoz srpske i regionalne visokokvalitetne hrane, unapređenju prodaje, prilagođavanju i širenju proizvodnog programa, kao i primerima dobre prakse iz ugla prepoznatljivih brendova i uspešnih preduzetnika.\nUspeh ovogodišnje manifestacije, kao i povećan broj izlagača i posetilaca je dokaz da se Belgrade Food Show pozicionirao kao jedinstveni poslovni događaj koji promoviše srpsku i regionalnu industriju hrane, pruža priliku za direktan susret proizvođača i kupaca, upoznavanje i razmenu znanja i povećanje konkurentnosti visokokvalitetnih prehrambenih proizvoda.


25. jun 2015. Učesnici 14. sastanka Ekonomskog kokusa\nNacrte zakona predstavile su državna sekretarka u Ministarstvu građevinarstva, saobraćaja i infrastrukture Aleksandra Damnjanović i predstavnica Republičkog geodetskog zavoda Gordana Zorić.\nCilj Nacrta zakona o pretvaranju prava korišćenja u pravo svojine na građevinskom zemljištu uz naknadu jeste da se ukine pravo korišćenja građevinskog zemljišta, kao relikt prošlih vremena, istakla je Aleksandra Damnjanović. Uređuju se uslovi za pretvaranje prava korišćenja u pravo svojine za lica, na izgrađenom i neizgrađenom građevinskom zemljištu, čiji je nosilac prava svojine Republika Srbija, autonomna pokrajina ili jedinica lokalne samouprave, kao i mogućnost zasnivanja zakupa na građevinskom zemljištu.\nZaključujući sastanak, predsednik Ekonomskog kokusa prof. dr Vladimir Marinković istakao je značaj direktnog dijaloga koji je ostvaren između predstavnika privrede i Ministarstva, koji prethodi utvrđivanju predloga zakona i njihovom upućivanju u skupštinsku proceduru. Marinković je naglasio i da će narodni poslanici podnošenjem amandmana dati svoj doprinos kvalitetu zakona koji se usvajaju, kao i njihovoj uspešnoj primeni.\nSastankom je predsedavao prof. dr Valdimir Marinković, predsednik Ekonomskog kokusa.


Vulin: Za Srbiju nema većeg spoljnopolitičkog prioriteta od Srpske\nMinistar odbrane Srbije Aleksandar Vulin, koji večeras prisustvuje manifestaciji Dani Srpske u Srbiji, rekao je da za Srbiju nema većeg spoljnopolitičkog prioriteta od Republike Srpske i njenih građana.\nOn je naglasio da je Republika Srpska važan dio srpskog naroda i da Srbi treba da znaju da su zaštićeni bez obzira gdje žive.\nVulin je rekao da odnosi između Srpske i Srbije nikada nisu bili bolji, zato što to nije deklarativno prijateljstvo i zato što Srbija koju vodi predsjednik Aleksandar Vučić pomaže Srpskoj i finansijski i politički i na svaki drugi način.\n"Dok Vučić vodi Srbiju Republika Srpska će biti mirna, sigurna, stabilna i onakva kakvu zaslužuju svi građani Srpske", naveo je Vučić.\nSvečanom otvaranju manifestacije Dani Srpske u Srbiji prisustvuju srpski član Predsjedništva BiH Milorad Dodik, predsjednik Vlade Republike Srpske Radovan Višković, ministarka prosvjete i kulture Srpske Natalija Trivić, ministar za privredu i preduzetništvo Vjekoslav Petričević, ministarka za prostorno uređenje, građevinarstvo i ekologiju Srebrenka Golić, ministar za rad, zapošljavanje, boračka i socijalna pitanja Srbije Zoran Đorđević.\nCijelo odjeljenje osnovaca u Banjaluci u izolaciji: Zaraženi učiteljica i učenik\n756 glasova 25%


Goran Drulić: Da li je trebalo Pantelić i Kokeza da uðu na teren, da bi pobedili Škote? – Sport\nVidim da pljušte kritike na račun rukovodstva Saveza. Pa šta je trebalo, da se Pantelić, Bjeković i Kokeza spuste na teren, da krenu da „uklizavaju“, da „grizu“, da nešto počne da se dešava u igri Srbije, kaže nekadašnji reprezentivac Goran Drulić.\nOn je komentarisao i pismo Nemanje Vidića o stanju u srpskom fudbalu.\n„Nećemo ništa dobiti na taj način. Pazite, ja se sa Markom Pantelićem poznajem od 1992. godine, zajedno smo počeli u Zvezdi, Vidić je nešto mlađi, ali se isto tako znamo ceo život. Nema veze što se trenutno ne družimo, fudbal nas je spojio i veoma poštujemo jedni druge“, navodi Drulić.\n„Svako od nas je dužan da se stavi na raspolaganje srpskom fudbalu i da pomogne koliko može. Nemamo nikakve koristi od ljudi koji se ponašaju kao generali posle bitke. Oprostite, ali ja posle utakmice sa Škotskom nisam mogao da kažem ‘u redu je, momci su izginuli za Srbiju, ali nisu imali sreće“.\n„On je snažan momak, jak u duelima, pogađa mrežu iz svih mogućih pozicija. Morao je da mnogo više da bude uključen u akcije srpskog tima, kao što je bio slučaj na svim prethodnim utakmicama. Sa druge strane, treba biti objektivan, Škoti su u taktičkom smislu odigrali fenomenalan meč. Njihov selektor je perfektno zatvorio sve zone terena gde je naša reprezentacija najjača“.\n„Iskusni trenerski vukovi znaju da kažu ako u glavi nisi zategnut kako treba, ne vredi ti što je kvalitet na tvojoj strani. Čini mi se da je i javnost posle Norveške pomislila da smo već na završnom turniru i da će duel sa Škotskom biti rutinsko otaljavanje posla. To nam se svima obilo o glavu“, poručio je Drulić.\nDomaći fudbal, Fudbal, VestiGoran Drulić


Odloženo suđenje po tužbi Jeremića protiv Vučića\nIzvor: RTS, 13.Jun.2019, 12:03\nPočetak suđenja po tužbi predsednika Narodne stranke Vuka Jeremića protiv predsednika Srbije i SNS-a Aleksandra Vučića odloženo je u Višem sudu u Beogradu do odluke Narodne skupštine o imunitetu predsednika Srbije, na koji se on, inače, nije pozvao.\nVuk Jeremić je tužio Aleksandra Vučića zbog izjave da je Jeremić šef međunarodne kriminalne grupe.\nPravni zastupnik Aleksandra >> Pročitaj celu vest na sajtu RTS << Vučića, Dragan Palibrk, u izjavi novinarima je ukazao da je Jeremić tužbom tražio odštetu od 50 miliona dinara, što je, kako je istakao, nezapamćeno u domaćoj sudskoj praksi.\n"Vučić nikada nije tužio političke protivnike, pa ni kada je bio opozicija", naveo je Palibrk.\nPalibrk je istakao da je Viši sud postupio u skladu sa zakonom i po nalogu Apelacionog suda i da sada Narodna skupština treba da odluči da li će predsedniku Srbije biti uspostavljen imunitet.\n``zgrožen`` činjenicom da je Jeremić tražio 50 miliona dinara naknade\nBEOGRAD - Advokat Dragan Palibrk je rekao da je ``zgrožen`` činjenicom da je Vuk Jeremić tražio 50 miliona dinara naknade na ime nematerijalne štete i da mu ta cifra ``odzvanja u glavi`` iz najmanje dva razloga. (CH2)


Američki ministar: Rusija nije uticala na ishod američkih izbora - Sputnjik Srbija\n22:18 12 Jun 2021\n21:35 12.11.2017 Preuzmite kraći link\nMnučin je istakao da je video informacije obaveštajnih službi o navodnoj umešanosti Rusije u predsedničke izbore u SAD.\n„Neću komentarisati sve poverljive informacije koje sam video, ali mi dozvolite da se jasno izrazim: niko ne smatra da je to uticalo na izbore. Šta god da se dogodilo, nije bilo nikakvog uticaja na izbore. Zbog toga mislim da je američka javnost spremna da pređe na važnija pitanja: poresku reformu, spoljnu politiku i nacionalnu bezbednost“, rekao je Mnučin televizijskom kanalu Si-Bi-Es.\nPrema njegovim rečima, predsednik SAD Donald Tramp veruje informacijama obaveštajnih zajednica.\nMnučin je rekao da je Tramp „usredsređen na važna pitanja kao što su Severna Koreja i Sirija“, koja predstavljaju zajedničke ciljeve Amerike i Rusije.\n„I to je ono što je sada zaista veoma važno“, naveo je američki ministar finansija.\nTramp je ranije, nakon sastanka s ruskim predsednikom Vladimirom Putinom, izjavio da je cela priča o „ruskoj intervenciji“ veštačka barijera u odnosima dveju zemalja, koju je postavila Demokratska partija SAD.\nIstraga o navodnoj umešanosti Rusije u američke izbore, kao i o mogućim vezama Trampa s Rusijom, koje negiraju i Bela kuća i Kremlj, vodi se u FBI i u Kongresu SAD.\nrusko-američki odnosi, američki izbori, predsednički izbori u SAD, Ministarstvo finansija SAD, Stiven Mnučin, Donald Tramp, Severna Koreja, Sirija\n22:15 Veliko naučno otkriće: Sperma sisara može opstati u svemiru 200 godina


Ekonomija - datum: 2018-11-07 MINISTARSTVO EKONOMIJE POKRENUĆE AKTIVNOSTI Pojednostaviće procedure za gradnju elektrana\nMinistarstvo ekonomije pokrenuće aktivnosti na pojednostavljenju procedura u vezi sa gradnjom elektrana do 50 kilovata (kV), sa reduciranim brojem dokumenata koje investitori treba da obezbijede, saopšteno je na sastanku njihovih i predstavnika Montenegro biznis alijanse (MBA). Ministarstvo će, kako su naveli, raditi na podizanju svijesti korisnika sistema ka većoj implementaciji modela razmjene na mjestu konekcije i izgradnji većeg broja distribuiranih izvora električne energije, kako bi korisnici iz sopstvenih izvora proizvodili struju za svoje potrebe.\nIz MBA su kazali da su predstavnici ministarstva na sastanku predstavili dalje aktivnosti koje se odnose na promovisanje unaprijeđenog modela podsticaja proizvodnje iz obnovljivih izvora energije koji ne podrazumijeva finansijske podsticaje, kao i modela razmjene na mjestu konekcije kao vida autorizacije projekata izgradnje energetskih objekata snage do 50kV. Predstavnici MBA smatraju da je podsticanje gradnje mikroelektrana koje će koristiti obnovljive izvore energije važno i da može pomoći razvoju ekološkog turizma i poljoprivrede.\nCrna Gora i multikulturalizam\nNaoružan upao u lokal, Bar blokiran\nTri decenije koje je pojeo DPS\nŽena prebijena u ambulanti Hitne pomoći\nPorasla cijena stanova u novogradnji\nZa Mila je Crkva isto što i partija\nU nedostatku posla potkradali turiste\nZa 13 godina pozajmili oko 5,74 milijarde eura\nSamo ulica zaustavlja Mila Đukanovića\nPejović sakrio da mora da plati pola miliona poreza\nBraniće svoje hramove i grobove predaka


Na Mundijalu će, posle dramatično izvojevane pobede nad Portugalom, učestvovati i reprezentacija Srbije, a svi zainteresovani da na licu mesta prate "orlove", ili neki drugi tim na šampionatu sveta, od ove srede mogu da se prijave za ulaznice.\nOd danas do 8. februara, u prvoj fazi nabavke karata, navijači će moći da na sajtu https://www.fifa.com/tickets izraze svoju želju koje mundijalske mečeve žele da posmatraju.\nKako ističe FIFA, "nije važno da li se prijavite prvog ili poslednjeg dana roka", svi će biti uzeti u obzir za žrebanje, a najsrećniji će potom imati priliku da ulaznice i kupe.\nOno što je već prvog dana nabavke karata jasno, to je da je potražnja ogromna, pa se i po pola sata mora čekati u "onlajn redu", da bi se uopšte došlo do stranice na kojoj se može izraziti želja za nabavkom vrednog parčeta papira.\nfudbalska reprezentacija Srbije Svetsko prvenstvo u fudbalu karte ulaznice Katar 2022


KS BiH izbacio Igokeu, Sparse i Borac iz lige, oglasio se KS RS – Sport News Magazin\nNASLOVNA/KOŠARKA/KS BiH izbacio Igokeu, Sparse i Borac iz lige, oglasio se KS RS\nKošarkaški savez BiH donio je odluku o izbacivanju Igokee, Sparsa i Borca iz Lige BiH nakon što se nisu pojavili na fajnal foru prošlog vikenda u Širokom Brijegu, a iz Košarkaškog saveza RS su uputili kritike na račun bh. Saveza i pozvali da se pokrene dijalog o reorganizaciji Saveza.\nKomesar takmičenja Nadir Koredžija dostavio je izvještaj kancelariji Saveza sa prijedlozima o daljem postupanju sa klubovima koji se nisu pojavili. Takođe, sva tri kluba su kažnjena sa 3.000 KM, a potvrđena je i titula za Široki Brijeg, prenosi Glas Srpske.\nIpak, ovu odluku treba da potvrdi i Upravni odbor Košarkaškog saveza BiH.\nPred kraj takmičenja u Ligi za prvaka pet od šest klubova poslalo je dopis Savezu da ne žele igrati završni turnir, odnosno da prihvataju postojeće stanje na tabeli i da se prvoplasiranoj ekipi Igokei, dodijeli titula šampiona.\nUbrzo je Igokea otkazala domaćinstvo fajnal fora i KS BiH ga je dodijelio Širokom, jedinom od šest timova iz Lige za prvaka koji je želio igrati završnicu, a njegovim igračima je dodijeljen šampionski pehar.\nDanas su se oglasili i iz Košarkaškog saveza RS koji su istakli:\n“Košarkaški savez BiH na čelu sa sekretarom gospodinom Čolanom nastavlja sa destruktivnim potezima po košarku u ovoj zemlji. Umjesto da upozorenja i primjedbe koje smo ranije iznijeli shvati kao znak za otvaranje dijaloga KS BiH, generalni sekretar pokazuje još veće nerazumijevanje tako što pokušava da kazni klubove koji se nisu povinovali njegovim zahtjevima.\nSavez je tu da služi klubovima, da radi u najboljem interesu igrača i košarkaške zajednice, a ne da donosi odluke napamet jer na taj način savez postaje svrha sam sebi. Apeli klubova su morali biti saslušani i uvaženi prije nego što je, mimo volje klubova, odlučeno da se organizuje finalni turniri, naročito jer se pet od šest ekipa izjasnilo da ne želi igrati na njemu.\nKS BiH nam je do sada bio samo kamen spoticanja, a da li su zato u pitanju lični interesi generalnog sekretara ili opšti organizacioni amaterizam, to još uvijek nije jasno, mada to u krajnjoj liniji nije ni bitno. Bitno je – zaustaviti rasulo u savezu i početi sa ozbiljnim radom.\nU svakom slučaju, nadamo se da će ovaj apel biti shvaćen ozbiljno, i da ćemo uskoro biti u mogućnosti da pregovaramo o funkcionalnijim modelima organizovanja saveza i košarke u našoj zemlji.”\nKošarkaši igraju za Kesića, na terenu Vuleta, Vujasinović, Blagojević…


Merkel: Pokazati solidarnost prema ilegalnim migracijama\nGerman Chancellor Angela Merkel gives a press conference with Sweden's Prime Minister (not in picture) in Stockholm on January 31, 2017. Merkel is on a one-day official visit to Sweden. / AFP / Jonathan NACKSTRAND (Photo credit should read JONATHAN NACKSTRAND/AFP/Getty Images)\nNjemačka kancelarka Angela Merkel pozvala je članice Evropske unije da pokažu solidarnost i osiguraju da agencija Frontex (Fronteks) ima dovoljno ovlaštenja da bi mogla pomoći u zaustavljanju ilegalnih migracija, u skladu sa planom Evropske komisije.\n“Pitanje borbe protiv ilegalnih migracija znači da trebamo pojačati zaštitu vanjskih granica. To znači da se države sa vanjskim granicama moraju odreći dijela svojih nacionalnih odgovornosti”, rekla je Merkel u njemačkom parlamentu Bundestagu.\nOna je dodala da to zahtijeva određeni stepen solidarnosti.\n“Riječ je o ljudima koji dolaze kod nas ili o našoj dužnosti da učinimo legalne migracije mogućim da bismo pomogli zemljama koje su u problemima”, rekla je Angela Merkel.


Sudbina evra - raspad ili devalvacija\nEkonomisti američke investicione banke Meril Linč smatraju da evrozona ima dva puta - da se raspadne ili da dopusti veliku devalvaciju jedinstvene valute minimalno za 20 odsto.\nItalija, treća ekonomija zone evra, postavljena je u istu ravan sa Kazahstanom i Bugarskom. Do negativnog rejtinga ostale su joj samo dve stepenice nadole.\nAmerička agencija Mudis smanjila je pokazatelje kreditne sposobnosti za šest evropskih država odjednom.\nKurs evra je pao do dvogodišnjeg minimuma – sve to izaziva veliku nevericu u opstanak ovakve evrozone, a mnogi finansijski analitičari smatraju da ona neći ni opstati.\nAko je verovati saopštenjima iz SAD, Italija treba da se priprema za dalji pad pouzdanosti svojih državnih hartija od vrednosti. Iz Mudisa ukazuju na pad tempa rasta italijanske ekonomije, povećanje nezaposlenosti, pad prometa trgovine na malo. Pominju se i spoljni rizici poput problema bankarskog sektora Španije ili mogućeg izlaska Grčke iz zone evra.\nNeki američki eksperti ocenjuju da Meril Linč zapravo pomaže Italijane savetujući im da “dezertiraju” iz zone jedinstvene evropske valute te da vrate “staru dobru – liru”.\nIz Mudisa smatraju da bi obim izvoza Italije odmah “skočio”, a zemlja bi počela da vraća dugove. Ostalim članovima evro-kluba Amerikanci nude devalvaciju sa istim ciljem.\nNaravno, finansijski eksperti priznaju da će takav korak investitori oceniti kao “delimično bankrotstvo”. U negativne efekte “dezerterstva” iz zone evra spada i povećanje cena energenata.\nVest Mudisa o smanjenju suverenog rejtinga Italije stigla je nekoliko sati pre nego što je Rim ponudio svoje državne obligacije. Tako je nestala svaka šansa vlade u Rimu da dobije malo jeftinije zajmove.\nNeki finansijski ekperti, ali i italijanski mediji, optužuju Mudis za “nepoštenu igru” i napominju da je ta agencija “dobro znala šta radi”.


Prodajna cena: 5400 rsd\nProizvoda nema na stanju\tŠifra: phaser3040\nXerox Phaser 3040 je personalni laserski štampač idealan za frekventne, male poslove. Mala preduzeća,kao i za personalnu upotrebu, brzina štampe 20 / 24 str/min.\nXerox štampači cene, akcije, popusti\nInformacije o Xerox štampačia - XEROX kompanija je osnovana davne 1906 godine. počinje da radi kao firma koja se bavi prozvodnjom fotografskog papira i opreme. Posle odredjenih dešavanja u komapniji posebno dolazi do izražaja 1959 godine. kada uvodi fotokopir aparat sa običnim papirom koji koristi proces elektrofotografije (kasnije se taj proces naziva i kserografija).\nPosle niza inovacija dolazi do konstrukcije kasnije, proizvodnje prvog laserskog štampača kompanije XEROX. Ovaj razvoj dogadjaja dovodi do masovne proizvodje XEROX laserskog štapača u komercijalne svrhe još od 1977 godine. Stalnim inovacijama i tehnološkim razvojem u XEROX-u dostiže se zavidan nivo i sam status kompanije. Tako i danas kompanija XEROX ima dosta pouzdane i brze laserske štampače kako za mala, srednja tako i velika preduzeća kao i za kućne korisnike. Ukoliko se odlučite za kupovinu Xerox laserskog štampača.\nPogledajte sve Xerox štampači proizvode\nXerox Phaser 3040 je personalni laserski štampač idealan za frekventne i male poslove, mala preduzeća, kao i za personalnu upotrebu, brzina štampe 20 / 24 str/min. Xerox Phaser 3040 je bazni model ove kompanije i predstavlja ekonomski pravo rešenje. Štampajte brzo i jeftino i uštedite prostor i novac sa Xerox Phaser štampačem.\nXerox Phaser 3040 crno-beli laser štampač\nMemorija 64 MB/ Procesor 150MHz


U kooprodukciji leskovačkog i niškog pozorišta u subotu, 29 januara, od 20 sati u leskovačkom teatru biće premijerno izvedena predstava ”Hasanaginica”, koju je režirala Isidora Goncić.\nNakon dva otkazivanja publika i glumci iščekuju premijeru predstave "Neki to vole vruće"[video]\n09:33, 24. 1. 2022.\nDa se publika uželela pozorišta i druženja dokaz je i telefon koji u niškom Narodnom pozorištu ne prestaje da zvoni, nakon što je predstava Neki to vole vruće po drugi put otkazana. Dok čekaju da epidemiološka situacija dozvoli da opet ispred publike izađu na binu, glumci vežbaju za premijeru.\nOtkazana premijera "Neki to vole vruće" i sve predstave niškog Pozorišta do kraja januara\n09:23, 15. 1. 2022.\nZbog pogoršanja epidemiološke situacije sve predstave u niškom Narodnom pozorištu biće otkazane. Premijera mjuzikla "Neki to vole vruće" i reprizna izvođenja pomeraju za naredni mesec. Svi koji su karte kupili mogu da ih zamene za naredna izvođenja ili dobiju novac nazad.\nOdložena premijera mjuzikla “Neki to vole vruće” u niškom pozorištu\n14:59, 24. 12. 2021.\nZbog bolesti glumca mjuzikl Neki to vole vruće , koji je u niškom Narodnom pozorištu trebalo da bude premijerno izveden 28. decembra, odložen je za 21. januar 2022. godine, saopštavaju iz Pozorišta.\nPozorišni komad “Ana Karenjina” Narodnog pozorišta u Nišu, koji je režirao Irfan Mensur, biće odigran večeras od 20 sati u Jugoslovenskom dramskom pozorištu na velikoj sceni “Ljuba Tadić”.\nKomična opera Služavka gospodarica kompozitora Đovanija Batiste Pergolezija, u režiji Miloša Cvetkovića, a u produkciji Studentskog kulturnog centra Niš, biće premijerno izvedena na sceni Narodnog pozorišta u Nišu 7. decembra od 20 sati.\nNarodno pozorište u Nišu godinu završava mjuziklom "Neki to vole vruće", koji će premijerno biti izveden 28. decembra od 20 sati. Osim niških i gostujućih predstava za naredni mesec najavljuju i nastup" Lord od dance 2" i javni čas baleta.\n09:56, 18. 11. 2021.\nPevač Bojan Marović nastupiće u nedelju, 5. decembra, od 20 sati u niškom Narodnom pozorištu, a sav novac prikupljen tom prilikom biće uplaćen fondu za lečenje obolele dece, navode iz Udruženja Crnogoraca Jugoistočne Srbije.\nU niškom Narodnom pozorištu počele probe za mjuzikl “Neki to vole vruće”, premijera krajem decembra\n14:18, 10. 11. 2021.\nMjuzikl Neki to vole vruće premijerno će biti izveden u Narodnom pozorištu u Nišu 28. decembra, a danas je održana prva čitaća proba. Adaptaciju čuvenog filma režira prvak drame niškog Pozorišta Aleksandar Marinković, koji tumači i jednu od glavnih uloga, dok je u glavnoj ženskoj ulozi Dragana Mićalović.\nKomemoracija Dušanu Mitiću Caru i izložba njegovih fotografija u niškom pozorištu\n15:21, 5. 11. 2021.\nTokom novembra Nišlije će imati prilike da u foajeu Narodnog pozorišta pogledaju deo fotografija koje je u pozorištu zabeležio legendarni niški fotograf Dušan Mitić Car. U nedelju će, 7. novembra, u njegovu čast biti održana i komemoracija.\nPremijera Nušićevog "Pokojnika" ipak u novembru u niškom Narodnom pozorištu\n08:19, 1. 11. 2021.\nIako je bila najavljena za kraj oktobra, Nišlije će moći premijeru predstave "Pokojnik" po delu Branislava Nušića, a u režiji Željka Đukića, da pogledaju u sredu, 3. novembra od 20 sati. Do kraja mesece ljubitelje pozorišta očekuje i nedelja malih pozorišnih formi, kao i nekoliko gostovanja drugih pozorišta.\nPredstava "Ivanovo samoubistvo" pozorišta iz Bijeljine gostuje u niškom teatru\n08:34, 22. 10. 2021.\nPredstavu Ivanovo samoubistvo rađenu po motivima “Ivanova” Antona Pavloviča Čehova u režiji Davida Alića, u niškom Narodnom pozorištu izvešće glumci Gradskog pozorišta “Semberija" iz Bijeljine u nedelju 24. oktobra sa početkom u 20 sati. Za sve zainteresovane cena karte je 500 dinara, dok će za studente, đake i penzionere cena sa popustom biti 300 dinara.\nNa jubilarnom zaječarskom pozorišnom festivalu “Dani Zorana Radmilovića” nagrada za najboljeg glumca večeri “Zoranov brk” uručena je Dragani Mićalović, za naslovnu ulogu u predstavi Anja Karenjina niškog Narodnog pozorišta.\nPremijera Nušićevog "Pokojnika" krajem oktobra u Narodnom pozorištu\n08:30, 30. 9. 2021.\nPremijeru predstave "Pokojnik" po delu Branislava Nušića, u režiji Željka Đukića u Narodnom pozorištu najavljuju za kraj oktobra. Tokom meseca publika će moći da pogleda predstave niške postave kao i tri gostovanja.\n12:27, 15. 9. 2021.\n“Pazite na praznine uvijek i svugdje” - poručio je Romano Nikolić, reditelj predstave koju je žiri odabrao kao najbolju na ovogodišnjem “Teatru na raskršću”. Niško Narodno pozorište ugostilo je u proteklih sedam dana ansamble iz šest zemalja, a publika je mogla da pogleda devet ostvarenja koja su otvorila brojna pitanja o čovekovoj egzistenciji, pandemiji i drugim temama.\n11:40, 13. 9. 2021.\nPredstava Ko je ubio Dženis Džoplin Srpskog Narodnog pozorišta iz Novog Sada biće izvedena večeras od 19:30 u niškom Narodnom pozorištu, kao poslednja predstava takmičarskog programa “Teatra na raskršću”. Od 22 sata u Banovini biće odigra i komad Saundtrek za film koji nije snimljen , u okviru pratećeg programa.


Primabalerina Irina Kolesnikova o deci migrantima: Videli su stvari kakve ne možemo ni da zamislimo!\nPrimabalerina Irina Kolesnikova i predstavnici Baleta Sankt Peterburga posetili su juče izbeglice na makedonsko-srpskoj granici, a životne priče ljudi sa kojima su se susreli predstaviće kroz humanitarnu predstavu koja će obići svet.\nNova verzija "Karmen" Baletskog teatra Sankt Peterburga ukazivaće na problem izbeglica u Evropi, a najviše pažnje posvetiće deci.\nProgram se sprovodi u saradnji sa međunarodnom humanitarnom organizacijom "Oksfam",\n- Toj deci je već potrebna pomoć jer su videli stvari kakve mi ne možemo ni da zamislimo, u njihovim očima vidi se i nada i strah. Oni su u meni videli neku zaštitu iako me ne poznaju, grlili su me i govorili da me vole - kaže Kolesnikova, koja će danas obići i centre za azil u Beogradu.\nOna je rekla da je bila u stanju šoka kada je videla veliki broj dece bez roditelja koja su joj postavljala pitanja na koja nema odgovore, kao i da joj je teško palo kada je slušala priče članova porodica koje su razdvojene zbog zatvaranja granica.\n- Nažalost, takvih priča je mnogo. Upoznala sam ženu koja se porodila pre 10 dana i čiji je muž uspeo da stigne u Nemačku. Sa detetom u naručju, pričala mi je kako ne zna da li će ga ikada ponovo videti - ispričala je Kolesnikova.\nKonferencija za štampu Irina Kolesnikova\nPredstavnik međunarodne humanitarne organizacije "Oksfam" Atila Kulcsar istakao je da Irinina poseta bila značajna jer se ona povezala sa ljudima iz perspektive mlade majke i izrazio nadu da će ona uspeti da podigne svest o tome da je njima potrebna pomoć.\n- Od 600 migranata u Tabanovcima, polovinu čine deca, a tamo se nalazi i 20 trudnica, od kojih će se njih 10 poroditi u narednih mesec dana - rekao je Kulscar.\nDirektor Baleta Sankt Peterburg Konstantin Taćkin istakao je da predstavom žele da dočaraju pravo stanje, jer se u informativnim emisijama građanima pokazuju uglavnom statistički podaci.\n- Nadamo se da ćemo uspeti da prenesemo ono što smo videli, da omogućimo publici da se oseća onako kako smo se mi osećali, jer bez ove posete ne bi smo uspeli da dođemo do ljudskih srca - naglasio je Taćkin.\nKoreograf Andrej Kuznjecev - Večeslov, koji će sa Kolesnikovom osmisliti predstavu "Zvala se Karmen", istakao je da utisci koje su svi oni stekli nisu za jednu predstavu, već za ceo život.\n- Predstava je samo prirodna reakcija na ono sa čime smo se susreli. Nakon svega što su ta bića prošla, oni su ipak ostali samo deca, željna nežnosti - dodao je Kuznjecev.\nPredstavnica organizacije "ATINA", koja se bavi zaštitom žrtava zlostavljanja i trgovine ljudima, rekla je da je za sada broj izbeglica smanjen i da je sistem podrške u Srbiji donekle zadovoljio njihove potrebe.\nBalet "Zvala se Karmen" premijerno će se igrati u Londonu od 25. do 28. avgusta, a nakon toga kreće na svetsku turneju. Jedna funta od svake prodate ulaznice namenjena je za podršku aktivnostima "Oksfama" u regionu.


Papa ožalošćen reakcijama na govor koji je održao u Nemačkoj\n17 septembar, 2006\nPapa se pojavio na balkonu svoje letnje rezidencije, zamka Gandolfo, odakle se obratio okupljenm vernicima i održao redovnu nedeljnu molitvu. On je iskoristio priliku da naglasi da je duboko ožalošćen reakcijama na govor koji je održao u Nemačkoj, u kome je govorio o Islamu, a čiji delovi su razgnevili muslimane.\nPapa je naglasio da srednjovekovni tekst, odakle je citirao deo tokom obraćanja univerzitetskim profesorima u Regensburgu, ni na koji način ne odražava njegove lične stavove. On je naglasio da je taj govor predstavljao poziv na dijalog, uz međusobno poštovanje. Obraćajući se vernicima, papa je ukazao da će o svojoj poseti Nemačkoj ponovo govoriti i u sredu i izrazio je nadu da će njegove reči biti dovoljne da umire srca i da pojasne pravo značenje njegovog govora.\nOd kako je kontroverza izbila u utorak, papa i zvaničnici Vatikana čine sve u njihovoj moći kako bi objasnili da papa nije želeo da uvredi muslimane. Tokom govora u Regensburgu, papa je citirao stavove jednog od vizantijskih careva iz 14. veka, koji je rekao: «pokažite mi šta je to novo doneo Mohamed, a tamo ćete pronaći samo zle i nehumane stvari, kao što je njegova naredba da se pomoću mača širi vera koju on propoveda.» Papa je u Regensburgu govorio i o džihadu, odnosno svetom ratu, uz naglasak da nasilje ne pristaje uz ideju o Bogu.\nMuslimanski bes je doveo i do nasilja, a na bliskom istoku su neke od crkava i napadnute. Istovremeno je povišen stepen bezbednosti oko Vatkana kao i oko papske letnje rezidencije. Ipak, organizacija muslimansko bratstvo rekla je da su papine reči dovoljno izvinjenje. Inače, do tenzija sa muslimanima došlo je uoči papine posete Turskoj, koja je planirana za kraj novembra, a vatikanski zvaničnici se nadaju da će poglavar rimo-katoličke crkve ipak biti u stanju da poseti Tursku. To treba da bude prva poseta pape Benedikta jednoj muslimanskoj zemlji.


Budući da su brodovi mali, za sada je samo nekoliko desetina ljudi prešlo put, ali je Kipar već odgovorio na zakonski sporan način. Kršeći Konvenciju UN o izbeglicama iz 1951. i princip „nevraćanja“ izbeglica, kiparske vlasti zadržavaju brodove na moru i vraćaju „ekonomske migrante“ u Liban, tvrdeći da su se dogovorili sa libanskom vladom.\nIstina je da je Kipar naprosto nespreman za novi priliv izbeglica. Njihovi izbeglički logor, nalik na zatvore, već su prepuni, a postupak za dobijanje azila je zamršena mešavina vizantijskog birokratskog sistema i složenih zakona. Za obradu zahteva za azil trenutno je potrebno 3-5 godina i mada vlada u poslednje vreme pokušava da uvede zakone za izlazak iz haosa, ostaje zabrinutost za prava izbeglica i postupak koji ih čeka.\nHaos u izbegličkom kampu Morija\nUprkos ogromnoj podršci javnosti Libanu posle teške eksplozije u luci u Bejrutu prošlog meseca, na Kipru, ali i drugde, ima malo spremnosti da se primi dodatni broj izbeglica, a situacija u Libanu je sve gora. Desetog septembra u uništenoj luci izbio je novi požar, koji je pojačao strepnje ionako traumatizovane zemlje.\nIako je geopolitička situacija na istoku Sredozemlja mirna, što je retko slučaj, poslednjih meseci je sve napetija. Libanski političari i dalje su potčinjeni gospodarima u inostranstvu i njihova unutrašnja politika je faktički talac regionalnih geopolitičkih manevara. Kao posledica toga, Liban je pretrpeo niz ekonomskih kriza, a vlada je u silnom očaju prošle godine pokušala da uvede porez na Votsap poruke.\nS obzirom na to da se očekuje da će hladno vreme izazvati pogoršanje pandemije kovida-19 i da će hladna zima prouzrokovati dodatne teškoće Libanu, bilo bi mudro da Kipar, Grčka, Turska i EU započnu pripreme za mogući novi talas izbeglica sa Bliskog istoka\nOnda se prošlog meseca desila eksplozija, koja je uništila ogromne količine zaliha hrane i gotovo potpuno slomila duh naroda. Iako su mnoge zemlje, uključujući i Kipar, brzo reagovale i dostavljaju humanitarnu pomoć, lekove, hranu i pomoć u vidu popravki infrastrukture i stvaranja smeštajnih kapaciteta, biće potrebna konstantna međunarodna pomoć tokom mnogo godina da bi se obnovilo sve što je uništeno.\nU međuvremenu, pandemija kovida-19 nastaviće da pogoršava posledice krhke unutrašnje politike Libana, podložnosti pritiscima spolja i nesređene ekonomske situacije. Ovaj haos bi vrlo lako mogao da izazove masovni egzodus Libanaca, a o milionima raseljenih Sirijaca i Palestinaca, koji su u Libanu zemlji našli nesigurno utočište da i ne govorimo.\nLezbos, migranti, izbeglički kamp Morija\nDa stvar bude još gora, u trenutku kada je međunarodna zajednica zaokupljena pandemijom, turski predsednik Redžep Tajip Erdogan nastoji da sprovede projekat širenja turskog uticaja u regionu tako što vodi posredničke ratove, polaže pravo na gasna polja, pretvara muzeje u džamije i preti Evropi novim talasom migranata. Pošto je grčki premijer Kirijakos Micotakis zauzeo čvrst stav i osudio prisustvo turskih istraživačkih brodova u spornim vodama, Kipar se zadesio u unakrsnoj vatri.\nPolitička dinamika nije ništa manje napeta ni unutar Evropske unije, gde zbrkani pregovori o Bregzitu i zatvaranje granica usled pandemije dovode u pitanje budućnost slobodnog kretanja unutar šengenske zone.\nS obzirom na to da se očekuje da će hladno vreme izazvati pogoršanje pandemije kovida-19 i da će hladna zima prouzrokovati dodatne teškoće Libanu, bilo bi mudro da Kipar, Grčka, Turska i EU započnu pripreme za mogući novi talas izbeglica sa Bliskog istoka. U najgorem slučaju, kretanje migranata preko zaleđenih mora i hladnih područja poklopiće se sa zimskim talasom kovida-19, što može da izazove još veće humanitarne teškoće u istočnom Sredozemlju.\nIzbeglički kamp u plamenu\nLokalne, regionalne i međunarodne vlasti mogle bi da ublaže takvu krizu ako bi već sada započele pripreme. Naša iskustva na Kipru, kao i iskustva drugih širom sveta pokazuju da su inovativni pristupi, koji efikasno primenjuju tehnologiju i priznaju učešće migranata u stvaranju praktičnih rešenja, najbolji način da im se pomogne. Rad “SDG Impact Accelerator” sa preduzetnicima izbeglicama u Istanbulu ilustruje prave potencijale takvog pristupa.\nI dok šire nove strategije možda neće biti moguće u skoroj budućnosti, EU bi bar mogla da počne sa izdvajanjem značajnih sredstava za pomoć lokalnim i nacionalnim vlastima u istočnom Sredozemlju. Na Kipru, a verovatno i na pojedinim grčkim ostrvima na krajnjem istoku, prihvatni logori za izbeglice mogli bi da se opreme onim što je najophodnije i da se prošire, te da se privremeno angažuju osoblje i prevodioci, kako bi se ubrzao postupak za dobijanje azila.\nPožar, koji je nedavno uništio kamp za izbeglice “Morija” na grčkom ostrvu Lezbos opominje nas da budemo svesni koliko brzo može da nestane trenutan privid stabilnosti\nPored osnovne operativne spremnosti, na severu Libana, na Kipru, u Grčkoj i širom EU neophodni su humanitarna pomoć specijalno namenjena za ta područja, kao i kampanje za informisanje. Mediji bi trebalo da pokrivaju tu temu na način koji pobuđuje empatiju javnosti. Moraju se stvoriti uslovi kako bi Kipar i Grčka imali poverenja u princip evropske solidarnosti, koji nalaže da se izbeglice iz Libana i šireg područja Bliskog istoka proporcionalno raseljavaju u druge članice EU. Pritom će svaka regulativa zahtevati Erdoganov blagoslov, budući da Turska kontroliše Severni Kipar.\nIzmeđu moguće migrantske krize i eskalacije napetosti u regionu, situacija u istočnom Sredozemlju odavno nije bila zategnutija. Ukoliko dođe do pucanja, Evropa će se suočiti sa teškim posledicama po bezbednosti na svojoj jugoistočnoj strani. Požar, koji je nedavno uništio kamp za izbeglice “Morija” na grčkom ostrvu Lezbos opominje nas da budemo svesni koliko brzo može da nestane trenutan privid stabilnosti.\n(Autori ove analize trenutno rade na sistemskoj analizi uticaja COVID-19 na migrante na Kipru za “Project Phoenix”. Tina Mikanen je četvrti učesnik. Hrišab Sandilja je direktor za razvoj u Projektu Feniks. Kirijaki Hacipanajotu je kiparski stručnjak za analizu i istraživanje bezbednosti. Naučnica Sara Morshajmer učestvuje u Projektu Feniks i istraživač je na Univerzitetu Džordžtaun. Eksluzivno pravo za "Blic" od Project syndicate")


CHF 106.2241 110.7806 115.3270\nGBP 133.4124 140.4341 147.4558\nUSD 105.4869 108.9128 112.3387\nEUR 114.6909 117.5714 119.8640\nPočetna / Media Centar / Vesti / Jelena Galić, predsednik Izvršnog odbora AIK Banke, o digitalizaciji i inovacijama u Srbiji\nU okviru konferencije koju organizuje časopis The Economist na panelu „Digitalizacja i inovacija u Srbiji“, učestvovala je Jelena Galić, predsednica Izvršnog odbora AIK Banke.\nU okviru panela, predsednica Izvršnog odbora AIK Banke govorila je o digitalizaciji u bankarskom poslovanju i izazovima sa kojima se banke suočavaju na putu ka digitalnoj transformaciji.\n“Ono čemu bi trebalo da idemo u susret jeste digitalna transformacija koja, kao znatno širi pojam, podrazumeva da je digitalizacija već uveliko obavljena, a odnosi se na radikalne promene postojećih modela poslovanja. Imajući u vidu da Srbija ima dobre potencijale da se pozicionira kao regionalni “digitalni hub”, krajnji cilj jeste postavljanje svrsishodne strategije, kako na nivou države, tako i na nivou zajednice radi digitalizacije kompletnog društva. Digitalizacija treba da je u službi ljudi, da radi za nas, a ne obrnuto”, istakla je Jelena Galić.\nKao domaća i jaka banka, koja je uveliko zakoračila u svet digitalne transformacije, AIK Banka nastoji da bude podrška tehnološkom napretku društva na putu ka uspešnoj budućnosti. Upravo iz tog razloga, AIK Banka je sve više digitalno okrenuta okruženju u cilju jačanja tržišne i konkurentne pozicije, sticanja, usluživanja i zadržavanja klijenata, smanjivanja operativnih troškova i podizanja efikasnosti.


Casa Rosa (Браѕил)\nAdresa: Rua Alice, 550\nInternet sajt: http://www.casarosa.com.br/\nPristup autobusom: 407A\nNalazi se u ulici Rua das Laranjeiras 394, pozicija mu je jugoistok za grad Rio de Janeiro, a od centra je udaljen samo 9 minuta kolima.Sa kapacitetom od 25 soba/e svih kategorija (od soba tipa Room dNastavako soba tipa Room), Hotel Laranjeiras nudi cene koje se kreću od 10 562 dinar - Srbija .Stil ovog hotela kategorije dve zvezdice je Porodičan za grad Rio de Janeiro. U njemu ćete naći razne usluge, a posebno Room Service, Recepcija otvorena 24 sata, Perionica, Posluženje doručka u sobi , Samo za nepušače, Klimatizovano. Ima brzu internet konekciju.Korisne informacije:U ovom hotelu biće Vam na raspolaganju privatni parking.Sakrijte\nPozicija ovog hotela je jug za grad Rio de Janeiro, a nalazi se u ulici Rua Dr. Júlio Otoni, 254, na samo 8 minuta kolima od centra grada.Stil ovog hotela kategorije četiri zvezdice je Luksuzan za graNastavakd Rio de Janeiro. U njemu ćete naći razne usluge, a posebno Restoran, Room Service, Bar, Recepcija otvorena 24 sata, Novine, Sobe za nepušače, Perionica, Posluženje doručka u sobi , Samo za nepušače, Televizija, Klimatizovano. Ovaj hotel pruža i posebne pogodnosti, kao što je na primer: vrt.Ima brzu internet konekciju.Možete da se opustite zahvaljujući pogodnostima koje nudi hotel, kao što je na primer sauna. Sakrijte\nNa 9 minuta kolima udaljenosti od centra, ovaj hotel u ulici Copacabana sa pozicijom jugoistok za grad Rio de Janeiro, idealan je za otkrivanje svih lepota grada, bez obzira da li ostajete samo nekoliNastavakko dana ili planirate duži boravak.Stil hotela Mirador Hotel je Luksuzan, a pruža pun komfor i usluge kao što su: Televizija, Klimatizovano. Ima brzu internet konekciju.Sakrijte\nhotels near muzej: Museu Internacional de Arte Naif do Brasil, Рио де Жанеиро\nMuseu Internacional de Arte Naif do Brasil, Рио де Жанеиро infos


VUČIĆ: JEDNA SMO OD ZEMALJA KOJA JE NAJVIŠE ULOŽILA U SANIRANJE PRIVREDE POGOĐENE KOVID-19\nHome > Politika > VUČIĆ: JEDNA SMO OD ZEMALJA KOJA JE NAJVIŠE ULOŽILA U SANIRANJE PRIVREDE POGOĐENE KOVID-19\n7 Avgusta, 2020 7 Avgusta, 2020 admin242Leave a Comment on VUČIĆ: JEDNA SMO OD ZEMALJA KOJA JE NAJVIŠE ULOŽILA U SANIRANJE PRIVREDE POGOĐENE KOVID-19\nPredsednik Republike Srbije Aleksandar Vučić rekao je danas na konferenciji za medije da je Srbija proporcionalno svojoj snazi i veličini pojedinačno najviše uložila u saniranje posledica epidemije korona virusa i da se zato očekuje da na godišnjem nivou nema negativan rast, što bi značilo da smo prvi u Evropi.\n„Vrednost paketa pomoći privredi iznosi 5,8 milijardi evra i jedan je od najvećih koji je jedna zemlja mogla da priredi. Jedna smo od zemalja koja je najviše uložila u saniranje privrede pogođene kovid-19“, rekao je predsednik Vučić.\nOn je istakao da mnogo očekujemo i od podrške EU i investicione konferencije koja treba da se održi u septembru ili oktobru i napomenuo da se ne možemo porediti sa zemljama EU za koje je namenjeno 390 milijardi grantova pomoći, od čega samo 250 milijardi za mediteranske zemlje.\nPredsednik Vučić je naglasio da smo zadovoljni rezultatima, kao i da se razgovara sa inostranim i domaćim partnerima o novim ulaganjima.\nOn je naveo da je zabeležen rast od 2,3 odsto u industriji, ali da će građevina morati još snažnije da raste i da se ulaže u puteve i železnicu.\n„Zato ćemo uložiti dodatni novac u železnicu, koridore, regionalne pravce, kako do kraja godine ne bi imali negativan rast što će biti ogroman uspeh“, istakao je predsednik.\nPredsednik Vučić podsetio je da će država danas isplatiti 60 odsto od minimalne zarade za 235.372 privredna subjekta u kojima radi 1.016.535 zaposlenih i najavio da će još jedna tranša biti uplaćena u septembru.\nFoto: Predsedništvo / Dimitrije Goll\nPrema njegovim rečima, dodatna vrednost ovog paketa je što se odnosi i na 13.550 novih preduzeća osnovanih od marta.\n„Nemamo manji broj zaposlenih i prema evidenciji NSZ i prema onom što vidimo kroz isplate koje dajemo, već imamo nešto veći broj zaposlenih“, rekao je predsednik Vučić.\nGovoreći o poljoprivredi, predsednik Vučić je ocenio da poljoprivreda u drugom kvartalu ima rast od dva odsto, što su izuzetni rezultati i napominje da poljoprivreda učestvuje sa oko 10 odsto u BDP.\nPredsednik Vučić istakao je da je situacija u zemlji sa epidemijom korona virusa povoljnija, ali i upozorio da to ne znači da treba da se opuštamo.\n„Danas je situacija povoljnija nego što je bila pre 10 ili 15 dana, ali je vreme da budemo još odgovorniji i ozbiljniji u borbi sa ovom opakom epidemijom. Za nas je veoma važno da brinemo o našim lekarima i medicinskim sestrama i da se ponašamo odgovorno“, rekao je predsednik Vučić.\nPredsednik Vučić je najavio izgradnju novih kovid bolnica, ističući da u ponedeljak kreću radovi na novoj kovid bolnici u Kruševcu.\n„To je važno za širenje kapaciteta za jesen, kada se očekuje ukrštanje korona virusa i gripa“, naveo je Vučić i dodao da istovremeno mora da se vodi računa i o drugim pacijentima, te da su i tokom ovog perioda primani svi urgentni slučajevi.\nPredsednik Vučić najavio je nova ulaganja u zdravstvo ističući da će za desetak dana krenuti obnova i ogromno ulaganje u četiri bolnice u Srbiji – Vranju, Pirotu, Kikindi, Ćupriji, te da se ubrzano nastavljaju radovi na Infektivnoj klinici KCS, ali i da se rade bolnice u Aranđelovcu, Smederevskoj Palanci, Prokuplju, Loznici.\nPredsednik je istakao da će za manje od godinu dana biti završen i Klinički Centar Srbije u Beogradu, te da uskoro kreće i rekonstrukcija KC Vojvodine u Novom Sadu, ali i KBC Bežanijska kosa, gde će biti izgrađena dva dodatna onkološka bloka, sa dva nova linearna akceleratora za zračnu terapiju.\nPredsednik Vučić posebno se zahvalio lekarima za borbu koju su pokazali tokom epidemije korona virusa i napomenuo da je važno da se brine o lekarima i medicinskim sestrama, i da mora da se pronađe način da jedan deo njih dobije odmor, da bi bili pripremljeni za jesen.\n„Čestitam našem zdravstvu, lekarima. Ogromno hvala i nema tih aplauza koliko ih zaslužuju i šta su sve učinili za našu zemlju i naš narod“, rekao je predsednik Vučić.\nKonferenciji za medije prisustvovali su i ministar poljoprivrede, šumarstva i vodoprivrede Branislav Nedimović i ministar zdravlja Zlatibor Lončar.\nISKLjUČENjA STRUJE ZA 10. AVGUST\nNA ZASAVICI NAĐENI RAKOVI STARI PREKO 500 MILIONA GODINA\nUREĐENJE MITROVAČKIH ŠKOLA\nZAPRAŠIVANJE KOMARACA 5. AVGUSTA\nLETO U MUZEJU SREMA OD 6. DO 30. AVGUSTA\nPASULJIJADA PO DESETI PUT ODRŽANA U BLOKU B\nPOČELE PRIJAVE NA KONKURS „PRESTONICA KULTURE SRBIJE 2023“


Postavljena podloga na sportsko igralište OŠ“Edhem Mulabdić“ Untitled Document\nPostavljena podloga na sportsko igralište OŠ“Edhem Mulabdić“\nNovo sportsko igralište iza područnog objekta OŠ „Edhem Mulabdić“, u ulici Bistrik 31, dobilo je višenamjensku sportsku podlogu, a narednih dana bit će postavljena ograda oko igrališta i prateći mobilijar.\nDimenzije novog igrališta su 20x10 metara, a prije postavljanja podloge, izvršeno je tamponiranje sitnim pijeskom, te postavljanje ivičnjaka oko cijelog terena, iza kojih će se zasaditi trava. Ovo je bila prva faza radova, izvodio ih je KJKP „Rad“, a finansirala Općina Stari Grad sa oko 8.500 KM.\nNakon dostave i instaliranja sportske podloge, koju je u potpunosti doniralo preduzeće Mavas d.o.o. iz Mrkonjić Grada sa oko 15.000 KM, u planu je postavljanje i montaža ograde oko cijelog igrališta, te postavljanje sportskog mobilijara. Ubrzo se očekuje završetak i tih radova, pa će građani, najkasnije do kraja ovog mjeseca, dobiti na korištenje još jedno moderno igralište. Vrijednost ovog projekta je oko 30.000 KM.


Novi esport – MS Excel (VIDEO) - SVET KOMPJUTERA\nIako je osnove Microsoftovog statističkog programa relativno lako savladati, one naprednije operacije i te kako su složene. Zbog toga, mnogi poslodavci mogu da posvedoče da je dobar „ekseldžija” zlata vredan. Kao i kod raznih drugih sfera kompjuterskog sveta, oni upućeniji korisnici Excela svojevrsna su sekta, a pošto u svakoj sekti postoji hijerarhija, mora da se zna ko je glavni...\nU tu svrhu organizuje se takmičenje u baratanju ovim softverom pod nazivom The Financial Modeling World Cup. Nagradni fond je 10 000 dolara a glavni pokrovitelj je kompanija iz Redmonda. Ovogodišnje nadmetanje počelo je kvalifikacijama sredinom novembra, a završilo se juče. Njena froma slična je kao i kod gejmerskih događaja, sa sve predstavljanjem takmičara i komentatorom (Mr. Excel iz Microsofta). Učesnika je ove godine bilo 128 iz čitavog sveta (raspoređeno po regijama – Afrika, Azija/Pacifik, Evropa, Severna i Južna Amerika).\nPrema pravilima FMWC-a, svaka runda zahtevala je od takmičara da raščivijaju izveštaj koji se prostirao od jedne do pet strana. U njima su bila pitanja i problemi na koje treba odgovoriti ispravnim finansijskim modelom, a rezultat predstaviti u spreadsheetu. Titula je, sa 11 700 osvojenih poena, pripala Diarmudu Erliju iz Amerike, drugo mesto zauzeo je Anup Agarval iz Indije (11 115), dok je bronza otišla u Ujedinjeno kraljevstvo kod Endrua Ngaja (10 980). Na rang listi je i jedan anonimni takmičar iz Srbije, koji je sa 3280 poena zauzeo 75. poziciju. Zvanična stranica takmičenja za 10 dolara po zadatku koji su učesnici rešavali, nudi metod pripreme za neku od narednih događaja.\nAndroid igre od naredne godine na Windowsu\nPUBG: Battlegrounds postaje free-to-play\nEpic objavio besplatnu alatku za Unrea...\nBESPLATAN kurs HTML-a, CSS-a i JavaScr...\nGlobalna Microsoft inicijativa za besp...\nDuckDuckGo priprema sopstveni desktop ...\nOdržano četvrto takmičenje u progra...\nVelika Black Friday akcija na ITAcadem...\nPočele prijave za peto jubilarno takm...\nKripto wallet – novo pojačanje Brav...\nNLB GRUPA FINALISTA PRESTIŽNOG GLOBAL...


Usvojen novi sigurnosni protokol za Serie A | Ju1897.net\nLa Gazzetta dello Sport izvještava da igrači neće biti prisiljeni da učestvuju u dvosedmičnom prekidu treniranja, što znači da će im se omogućiti i povratak kućama. Po novom protokolu će se grupa češće testirati i to po prvi put tri dana prije početka grupnog treninga, drugi put pri nastavku s treningom, te na kraju svaka četiri dana u periodu od dvije sedmice. U slučaju pozitivnog testa, protokol nalaže da se ta osoba stavi u karantenu, dok ostatak grupe može nastaviti trenirati ali sada s češćim testiranjem, mada im pri tom neće biti dozvoljeno da stvaraju kontakt s bilo kime izvan objekata tima tokom naredne dvije sedmice. Igrači koji nastavljaju trenirati testirat će se svakih 48 sati tokom pomenute dvije sedmice.\nOvo predstavlja veliki pomak od prethodnog protokola koji je odbijen od strane nekoliko klubova, a koji je nalagao da se u slučaju jednog pozitivnog testa u karanten stavi cijela grupa na period od dvije sedmice i koji bi ugrozio mogućnost nastavka sezone. Spadafora je najavio da je naredni sastanak s FIGC, Lega Serie A, Asocijacijom igrača i svim ostallim uključnim stranama zakazan za 28. maj, budući da ministar sporta vjeruje da će se tada moći razmatrati o datumu povratka sezoni Serie A. Također, najavljena je tada i nova izmjena, odnosno proširenje sigurnosnog protokola koji bi uključivao i odredbe o putovanju na gostujuće utakmice, ulasku na stadione, kao i protokol ponašanja igrača i ostatka klupskih pojedinaca na utakmicama.


Preko 1.000 mladih sportista i sportistkinja na SIM u Novom Pazaru - Radio Televizija Novi Pazar\nNovi Pazar: Na lečenju 87 pacijenata\nPreko 1.000 mladih sportista i sportistkinja na SIM u Novom Pazaru\nMay 26, 2017 Miljan Minić\t1097 Views\nPreko 1.000 mladih Novopazaraca i Novopazarki, rođenih 2002. godine i kasnije, učestvovalo je danas na Sportskim igrama mladih (SIM) u tom gradu, a sva takmičenja su zbog kiše održana u dve ovdašnje sportske dvorane i u salama osnovnih škola Bratstvo i “Rifat Burdžović Tršo”.\n“Novi Pazar je još jednom pokazao da je grad sporta i ponosni smo zbog toga. Imamo sjajnu saradnju u ovom projektu, koji raste iz godine u godinu, pa smo sada najmasovnija manifestacija amaterskog sporta u ovom delu Evrope. Deca su bila veoma srećna, radovala su se svakom takmičenju i pobedi”, rekla je predsednica SIM za Srbiju Ivana Jovanović.\nPosle svečanog otvaranja u dvorani Pendik, gde se učesnicima obratila atletičarka Amela Terzić, a plamen SIM upalila kik-bokserka Saida Bukvić Bačevac, usledila su nadmetanja u pet sportskih disciplina, dok su otkazana takmičenja u tenisu i odbojci na pesku.\nNajbolji u malom fudbalu bili su Pazar Juniorsi, ispred Osnovne škole “Ćamil Sijarić” i Novog Pazara 1.\nU mešovitoj igri između dve vatre slavila je ekipa Džokeri iz Osnovne škole “Đura Jakšić”, dok su drugo i treće mesto, tim redosledom, pripali timu Bambi iz odeljenja Osnovne škole “Rastko Nemanjić” u Postenju i Osnovnoj školi “Dositej Obradović”.\nU uličnom basketu trijumf u muškoj konkurenciji ostvario je Košarkaški klub Pazar, na drugoj poziciji završio je Košarkaški klub Pazar 07, a treća je bila ekipa Plavo-beli, dok se kod devojčica pobednički pehar našao u rukama Ženškog košarkaškog kluba Pazar.\nU muškoj odbojci slavio je Odbojkaški klub Novi Pazar, vicešampion je Osnovna škola “Halifa bin Zaid Al Nahjan”, a treće mesto pripalo je Osnovnoj školi “Ćamil Sijarić”. U ženskoj konkurenciji bez premca je bio Ženski odbojkaški klub Novi Pazar, a sledili su Bane iz Raške i Pazar Volej.\nNovi Pazar osvojio je prvo, Osnovna škola “Avdo Međedović” drugo, a Osnovna škola “Stefan Nemanja” treće mesto u muškom rukometu, dok je kod devojčica najbolje odeljenje Osnovne škola “Halifa bin Zaid Al Nahjan” iz Bagri, ispred Ženskog rukometnog kluba Pazar 2003 i trećeplasirane Osnovne škole “Vuk Karadžić”.\n“Jako smo ponosni što je Novi Pazar tokom ove četiri godine dobio kvalitetno takmičenje. Veliki je broj dece, dugujemo im posebnu zahvalnost, kao i SIM. Oni su su u nama prepoznali dobre domaćine, uverivši se da smo grad sporta i mladih i uvrstivši nas u redovan kalendar. Prioritet nije bilo takmičenje, već zabava, druženje i promocija zdravog načina života. Kao međunarodna manifestacija, SIM su i lepa prilika za sklapanje novih prijateljstava”, naveo je direktor novopazarskog Sportskog saveza Emir Mehmedović.\nNajbolji sa današnjih takmičenja će krajem jula biti akteri državnog finala u Beogradu, dok je međunarodno finale na programu mesec dana kasnije u Splitu.\n← IZ u Srbiji: Dvojni standardi na štetu muslimana\nElzan i Teodora vicešampioni u Petrovcu na Mlavi →\nNovopazarci dominirali u Zaječaru October 16, 2021\nTrijumf Pazara u Ivanjici October 16, 2021\nArkus liga: Postupak protiv Novog Pazara, Crvena zvezda zbog papirića plaća 30.000 dinara October 16, 2021\nAdemi ponovo šampion Srbije, bronza za Baćićanina October 16, 2021


Haški sud odbio Karadžićev zahtjev za odbacivanje optužnice\nTribunal u Hagu saopšio je danas da je odbio kao neosnovan zahtjev bivšeg predsjednika Republike Srpske Radovana Karadžića da odbaci optužnicu i obustavi proces protiv njega zbog nedostatka dokaza i pritiska tužilaštva.\nKaradžić je u više navrata tražio da se optužnica protiv njega odbaci, tvrdeći da haško tužilaštvo ometa proces i pripremu odbrane pretresima njegove porodične kuće i domova rođaka, i smatra da to dokazuje da nema dovoljno dokaza protiv njega.\nPrema mišljenju Karadžića, pretresima koje je sproveo NATO po nalogu tužilaštva, vršen je pritisak na potencijalne svjedoke iz Bosne i Hercegovine koji bi trebalo da svjedoče na suđenju.\nTužilaštvo je poreklo da ima veze sa pretresom njegove kuće na Palama 2. decembra prošle godine, ali je potvrdilo da su haški istražitelji učestvovali u pretresu kuće njegove svastike u istom gradu 27. marta, koji je sproveden po nalogu istražnog sudije iz Sarajeva radi prikupljanja dokaza za procese koji se vode pred Tribunalom.\nU odluci koju je potpisao pretpretresni sudija Jan Bonomi, navodi se da je Karadžićev zahtjev za odbacivanje optužnice odbijen, jer nije uspio da dokaže da tužilaštvo vrši pritisak na svjedoke, niti da ometa pripremu njegove odbrane i fer suđenje.\nPrema stavu suda, neosnovane su i tvrdnje bivšeg predsjednika RS da pretresi kuća imaju veze sa procesom protiv njega.\nIstom odlukom sud je naložio tužilaštvu da Karadžiću objelodani dokazni materijal koji su istražitelji konfiskovali u kući njegove svastike 27. marta.\nKaradžić se brani sam, uz pomoć stručnog i pravnog tima za odbranu.\nIzmijenjenom optužnicom Karadžić se tereti za genocid i druge ratne zločine počinjene u BiH tokom 1992 do 1995 godine.\nKaradžić je uhapšen 21. jula u Beogradu, poslije više od 12 godina skrivanja pod lažnim identitetom. Haškom tribunalu je izručen 30. jula, a sutradan je iskoristio mogućnost da za 30 dana odloži izjašnjavanje o krivici.


Narodna skupština Republike Srbije | Odbor za predstavke i predloge\nNarodna skupština Republike Srbije / Aktivnosti / Narodna skupština / Arhiva aktivnosti / Saziv od 11. juna 2008. / Odbor za predstavke i predloge\nŠesta sednica Odbora za predstavke i predloge\nNa sednici Odbora, održanoj 12. septembra 2011. godine, razmatran je i jednoglasno usvojen Izveštaj o radu Odbora za predstavke i predloge Narodne skupštine Republike Srbije za period od 1. marta do 31. maja 2011. godine.\nPeta sednica Odbora za predstavke i predloge\nNa sednici održanoj 31. marta, Odbor za predstavke i predloge doneo je Odluku o održavanju Javnog slušanja na temu: “Saradnja Odbora za predstavke i predloge Narodne skupštine Republike Srbije sa komisijama, tj. radnim telima lokalne samouprave koja se bave ovom problematikom.\nNa sednici održanoj 24. februara, Odbor za predstavke i predloge razmotrio je Izveštaj o predstavkama i predlozima podnetim ovom odboru za period od 1. juna do 31. decembra 2010. godine.\nČetvrtak, 7. oktobar 2010.\nNa sednici održanoj 7. oktobra, Odbor za predstavke i predloge razmatrao je Informaciju o podnetim predstavkama i predlozima za period jun-septembra 2010. godine.\nDruga sednica Odbora za predstavke i predloge\nNa sednici održanoj 10. juna, Odbor za predstavke i predloge razmatrao je Predlog izveštaja o predstavkama i predlozima podnetim Odboru za predstavke i predloge Narodne skupštine Republike Srbije za period od 1. marta 2010. godine do 31. maja 2010. godine.


Tip ličnosti - Logičar: INTP-A / INTP-T\nTip ličnosti Logičar je prilično redak, jer čini svega tri odsto stanovništva, što je definitivno dobra stvar za njih, jer ih ništa ne bi učinilo nesrećnijim od činjenice da su “obični”.\nLogičari se ponose svojom inventivnošću i kreativnošću, svojom jedinstvenom pogledom na svet i visprenim intelektom. Obično poznati kao filozofi, mislioci ili rasejani profesori, osobe tipa Logičar zaslužne su za mnoga naučna otkrića u istoriji čovečanstva.\nZbog toga Logičar može naizgled delovati nepouzdano, ali u stvarnosti niko nije voljniji i sposobniji od njega da uoči problem, da neumorno kopa po brojnim faktorima i detaljima vezanim za taj problem, da bi na kraju došao do jedinstvenog i održivog rešenja – samo, nemojte od njega očekivati pravovremene izveštaje o napretku.\nLjudi koji pripadaju ovom tipu ličnosti nisu zainteresovani za praktične, svakodnevne aktivnosti i poslove, ali kad pronađu okruženje u kojem mogu da izraze svoj kreativni potencijal i genijalnost, ne postoji granica u vremenu i energiji koju će Logičari uložiti u pronalaženje pronicljivog i nepristrasnog rešenja.\nIako nam mogu izgledati kao da lutaju u beskrajnom sanjarenju, Logičari neprekidno razmišljaju, a u njihovim mozgovima ideje odzvanjaju od trenutka kad se probude. Zbog tog konstantnog razmišljanja mogu delovati zamišljeno i povučeno, jer često u svojim glavama vode kompletne rasprave, ali Logičari su zapravo prilično opušteni i druželjubivi kad su okruženi ljudima koje poznaju ili sa kojima dele ista interesovanja.\nMeđutim, to može biti zamenjeno prekomernom stidljivošću ukoliko se Logičar nađe među nepoznatim osobama, a dobronamerno podbadanje može vrlo brzo postati agresivno ako im se učini da su njihovi logički zaključci i teorije izloženi kritici.\nNadalje, Logičari po svoj prilici uopšte ne razumeju emocionalne probleme, pa njihovi prijatelji neće u njima naći emocionalnu podršku. Osobe tipa Logičar mnogo će im radije ponuditi niz logičkih predloga kako da reše osnovni problem, što je stav koji nije uvek po volji njihovim osetljivijim prijateljima.\nTo verovatno važi i za većinu društvenih konvencija i ciljeva, poput planiranja večere ili venčanja, jer su Logičari daleko više zainteresovani za originalnost i efikasne rezultate.\nJedna stvar koja zaista koči Logičare jeste njihov nemirni i sveprožimajući strah od neuspeha. Ove osobe su toliko sklone preispitivanju svojih misli i teorija, te neprekidno strahuju da su propustili neki važan deo slagalice, usled čega mogu da stagniraju i izgube se u nematerijalnom svetu u kojem se njihove misli nikad zaista ne primenjuju.\nPrevazilaženje ove nesigurnosti je verovatno najveći izazov sa kojim će se Logičari suočavati, ali intelektualni darovi, veliki i mali, koji će biti poklonjeni svetu kada u tome uspeju, učiniće ovu borbu vrednom uloženog truda.


Podela besplatnih maski sugrađanima se nastavlja – Podrinske\nPodela besplatnih maski sugrađanima se nastavlja\nAkcija podele besplatnih maski svim sugrađanima nastavljena je i danas, na štandovima postavljenim na Letnjikovcu, Jevremovcu i u Pocerskom Pričinoviću. Tokom naredne nedelje, štandovi će biti postavljani u prigradskim mesnim zajednicama, budući da su juče maske deljene u centru grada.\n-Štandovi za deljenje maski juče su bili postavljeni na tri lokacije u centru grada. Nastavićemo sa ovom akcijom, kako bi naši sugrađani do kojih nije stigla maska mogli da je preuzmu na ovim štandovima- navela je pomoćnica gradonačelnika Jelena Topalović Petrović.\nOna je napomenula da su se predstavnici privrednih subjekata, kao i vlasnici maloprodaja, koji su u obavezi da postave dezo barijere ispred svojih objekata, javljali i istakli da imaju problem sa nabavkom sunđera. Grad je obezbedio određenu količinu dezo barijera i svi koji imaju problem sa nabavkom mogu se obratiti Odeljenju komunalne policije.


eKapija | Programeri, ostanite u svom gradu - Deset godina IT komete "Levi 9"\nIzvor: eKapija | Ponedeljak, 27.04.2015.| 12:50\nProgrameri, ostanite u svom gradu - Deset godina IT komete "Levi 9"\n"Levi 9", Novi Sad\nNjihove aplikacije i softveri pokreću poslovanje na aerodromu "Schipol" u Amsterdamu, internet kupovinu na sajtu Bol.com, koordinišu učesnike u saobraćaju i omogućavaju kupovinu karata za prevoz na automatima. Uprkos sve ubrzanijoj globalizaciji, mobilnosti radne snage i klijentima iz raznih zemalja, IT kompanija "Levi 9" na sebe je preuzela deo misije zadržavanja mladih stručnjaka ne samo u zemlji, već u svojim gradovima. Nedavno su proslavili deseti rođendan uz brojku od 500 zaposlenih u 5 razvojnih centara.\n"Programeri, pridružite nam se. Ostanite u svom gradu" - slogan je kojim je "Levi 9" pozvao studente i diplomce po otvaranju svoje najmlađe kancelarije u Zrenjaninu, gde je nakon pola godine postojanja zaposleno 19 "ajtijevaca". Zrenjaninska kancelarija je deo razvojnog centra ove holandske kompanije u Srbiji, koji od 2005. godine postoji u Novom Sadu.\nMeđutim, za rad u "Leviju 9" nije neophodno formalno obrazovanje, kako kažu u ovoj kompaniji – ukoliko kandidati dobro stoje sa "Javom", C#, "Androidom", "Front End"-om ili se pronalaze u ulogama test inženjera ili sistem administratora, mogućnosti za dalji profesionalni razvoj i posao u ovoj kompaniji su otvorene.\n- Statistike kažu da Srbiju godišnje napusti preko 30 hiljada ljudi među kojima je najviše inženjera – kaže u razgovoru za "eKapiju" Dušica Ljubojević iz HR odeljenja firme "Levi 9".\n- Radeći projekte iz Novog Sada i Zrenjanina za klijente koji su upravo iz zemalja gde naši kadrovi odlaze, verujemo da doprinosimo smanjenju ove zabrinjavajuće statistike. To je svakako jedna od misija osnivača "Levi 9" u Srbiji – objašnjava Ljubojević.\nFirma u svom poslovanju koristi tehnologije "Oracle Java", "Microsoft .NET" i "Front-End", a njihove usluge se mogu podeliti u tri domena - internet maloprodaja (E-retail), digitalni marketing i saobraćaj i transport (Trafic and transport solutions).\nZaposleni u "Levi 9"\nNovosadska i zrenjaninska kancelarija zajedno predstavljaju najveći razvojni centar ove kompanije i zapošljavaju preko 300 IT profesionalaca, a neki od klijenata za koje rade su "Heineken", "Hyundai", "Adidas", "Tom Tom", "Xerox", "Telegraaf", "Tele 2"... Odluka o otvaranju nove kancelarije pala je prošle godine, kada je kompanija primetila da veći broj, kako kažu, najboljih IT stručnjaka, dolazi iz Zrenjanina.\n- Shvatili smo da Tehnički fakultet "Mihajlo Pupin" obrazuje kadrove koji su nama potrebni, a da svi ti diplomci ukoliko istraju u želji da nađu posao u struci, najcešće to uspevaju van svog grada. Blizina Zrenjanina Novom Sadu svakako je doprinela ovoj odluci a podrška nije izostala ni od strane fakulteta sa kojim aktivno učestvujemo u edukaciji budućih stručnjaka – priča Dušica Ljubojević.\n"Levi 9" aktivno radi i na obrazovanju novih kadrova i njihovom usavršavanju kroz saradnju sa fakultetima, koji dobijaju priliku da se oprobaju u njihovoj firmi.\n- Prošle godine smo u saradnji sa Fakultetom tehničkih nauka započeli edukaciju u oblasti "Java" programiranja – nastavlja Ljubojević - i do sada je organizovano 5 grupa (oko 60 polaznika) polaznika kursa. Nedavno je organizovan sličan "Java" program, ovog puta u saradnji sa fakultetom u Zrenjaninu, a kroz projekat Ministarstva prosvete "Edukacijom do posla" edukovali smo 40 polaznika iz Zrenjanina. Najbolji polaznici pomenutog kursa u Novom Sadu i Zrenjaninu ostvaruju mogućnost da prođu kompletan proces selekcije u našoj kompaniji i da postanu deo "Levi 9" tima – kaže Ljubojević.\nKompanija "Levi 9" dobila je ime po kometi koja je 1994. godine udarivši u Jupiter izazvala eksplozije ostavivši za sobom kratere vidljive golim okom sa Zemlje i u skladu sa svojim imenom ima misiju da ostvari značaj uticaj na IT tržištu. Firma je osnovana u Amsterdamu, a pored dve kancelarije u Srbiji, posluju i u Kijevu u Ukrajini i Jašiju u Rumuniji (Iasi).\naerodrom Šipol Amsterdam\nLevi 9 Zrenjanin\nTrafic and transport solutions\npraksa Levi 9\nposao Levi 9\nkometa Levi 9


Konkurs za volontere u "Klijalištu solidarnosti" - oradio.rs\nVolonterski centar Vojvodine traži 20 motivisanih mladih ljudi starosti između 18 i 30 godina, koji će biti angažovani u projektu "Klijalište solidarnosti". Projekat ima za cilj da pomogne našim najugroženijim sugrađanima, kao i da podstakne volonterski i aktivistički angažman u lokalnoj sredini.\nKroz obuku i radionice za sticanje potrebnih veština, mladi u Novom Sadu dobiće priliku da uz pomoć i podršku Volonterskog centra Vojvodine sprovode aktivnosti na lokalnom nivou, šireći razumevanje, saradnju i solidarnost među ljudima. Projekat podrazumeva obezbeđivanje solidarnih obroka za pripadnike ugroženih grupa u ugostiteljskim objektima na teritoriji Novog Sada.\nObuka za sprovođenje solidarnih akcija biće održana 10. novembra u Novom Sadu. Rad na terenu podrazumeva informisanje, dežurstva i razvijanje saradnje sa projektnim partnerima, a biće organizovan tokom novembra i decembra.\nVolonteri će biti raspoređeni u timove, dok će volontiranje biti realizovano u smenama, čije je trajanje maksimalno 3 sata. Rok za prijavu je utorak 6. novembar, a možete se prijaviti putem formulara.\nProjekat "Klijalište solidarnosti" podržan je od strane Gradske uprave za sport i omladinu u okviru Lokalnog akcionog plana za mlade.


Konkurs za posetu studenata Nemačkoj – Nadlanu.com\nKonkurs za posetu studenata Nemačkoj\nObjavljeno 21. juna 2012. / 12:02:56\nBEOGRAD, 21. juna 2012. (Beta) – Konkurs “Dobrodošli u Nemačku” trajaće do 7. septembra, a detaljnije informacije i formular za prijavljivanje moguće je naći na internet sajtu www.dobrodosliunemacku.org.\nJedan od glavnih uslova koje kandidati treba da ispune je društveni aktivizam, odnosno humanitarni ili volonterski rad, članstvo ili saradnja sa nevladinim organizacijama, sindikatima ili političkim partijama.\nTokom dvonedeljne posete studenti će obići Berlin i Bavarsku, gde će razgovarati sa predstavnicima nemačkog Ministarstva za ekonomsku saradnju i razvoj, kao i Ministarstva inostranih poslova, a upoznaće se i sa svojim kolegama, nemačkim studentima.\nStarost, prosek i jezik:\nUslov je i da studenti nisu stariji od 25 godina i da imaju prosečnu ocenu osam ili više. Potrebno je i znanje engleskog jezika, a znanje nemačkog će biti prednost.\nKandidati će u Nemačku otputovati u dve grupe, tokom oktobra i novembra.\nSituacija će biti jasna za nedelju dana\nEvropski parlament pozvan da odbaci sporazum Akta


JPP kao način unapređenja poslovanja objekata u javnoj svojini - Tasic & Partners\nAuthor: Tasic & Partners\tPublished on: 17/10/2018 Published in: Vesti\nJavno-privatno partnerstvo (JPP) kao dugoročni ugovorni odnos između javnog i privatnog partnera poslednjih godina dobija sve više na značaju i postaje trend koji omogućava rekonstrukciju i obnovu sportskih i kulturnih objekata u javnoj svojini, bez angažovanja značajnih sredstva iz ograničenog javnog budžeta.\nS tim u vezi, Grad Novi Sad je objavio početkom oktobra javni poziv zainteresovanim privatnim kompanijama da prijave svoju zainteresovanost za unapređenje poslovanja JP Sportski poslovni centar Vojvodina (Spens) kroz JPP. Predmet JPP projekta je investiciono ulaganje u Spens, koje pored građevinskih radova i instalacije postrojenja i opreme, podrazumeva i ulaganje u dodatni prostor koji će činiti zasebnu funkcionalnu ili tehničku celinu. Od potencijalnih investitora, kojima će se poveriti upravljanje ovim značajnim objektom, očekuje se da predlože okvirni poslovni plan za period od najmanje 15 godina (izvor: www.blic.rs).\nNa žalost, Sava Centar, najveći kongresni centar u Srbiji i jedan od simbola grada Beograda, ni posle dve pune godine i dva raspisana tendera, još uvek nije dobio privatnog partnera koji bi investirao u ovaj objekat, jer ponuda pristigla od Delta Holdinga, kao jedinog ponuđača na poslednjem tenderu, koja je iznosila 25 miliona evra, nije bila prihvatljiva za grad Beograd.\nIz navedenih primera se može zaključiti da su brojne mogućnosti za saradnju kroz JPP projekte, ali je za njihovu širu primenu na našem prostoru svakako neophodno da investitori imaju stručnu saradnju i sa ekspertima iz pravne, finansijske i drugih bliskih oblasti, kako bi predlozi projekata bili pripremljeni na način koji će im omogućiti dobijanje pozitivnog mišljenja Komisije za JPP Republike Srbije, kao neophodnog uslova za realizaciju projekta.\nPrevious Article Previous Article Elektronsko poslovanje\nNext Article Next Article Potpisan JPP ugovor sa Regionalnim centrom za upravljanje otpadom Halovo


Banjaluka: Počinje “Snješkovo” – mojKontakt portal – Radio Televizija Kontakt\nKulturno-zabavna i edukativna manifestacija „Snješkovo“ biće svečano otvorena u nedjelju, 20. decembra, u 12 časova, na platou ispred Dječijeg pozorišta Republike Srpske.\nKako su najavili organizatori, najmlađi posjetioci ove čarobne bajke će svakodnevno, od 20. do 30. decembra 2015. godine, imati priliku da uživaju u raznolikim sadržajima na temu „čudesni svijet životinja iz ledenih predjela“.\n„Snješkovo“ će ove godine biti podijeljeno u pet različitih dijelova – snježna bajka, snješkovo za bebe, praznični sajam, pećina polarnih medvjeda i novogodišnja predstava.\n-Ove godine „Snješkovo“ ima i posebnu čar jer Dječije pozorište Republike Srpske 30. decembra obilježava 60 godina rada. Tog dana će dodjelom povelja i zahvalnica i uz zanimljiv program biti obilježen ovaj značajan datum i zatvorena snježna bajka.\nPubliku će organizatori provesti vremeplovom kroz rad ove kulturne ustanove od 1955. godine do danas. A svi mališani koji posjete „Snješkovo“ ove godine dobiće i prigodne poklone od Djeda Mraza -rekao je direktor ove ustanove kulture, Predrag Bjelošević.\nOva manifestacija je kao i prethodne godine humanitarnog karaktera. Svi prilozi koji budu prikupljeni tokom trajanja „Snješkova“, biće dodijeljeni jednoj od ustanova za nezbrinutu djecu ili djeci sa posebnim potrebama.


U 2008. godini počela je izgradnja prvih socijalno-neprofitnih stanova i do danas su podignuta tri objekta sa 270 stanova.\nKostić, koji je i predsednik Stambene komisije grada Beograda, rekao je da je to nastavak projekta izgradnje socijalno-neprofitnih stanova koji je započet 2003. i da svake godine stotinak porodica na taj način rešava stambeno pitanje.\nPrema njegovim rečima, vlasnici stanova konkurisali su još 2007. godine, kada je raspisan konkurs za prodaju 1.000 stanova, a ove godine raspisan je konkurs za prodaju još 1.050 stanova.\nKostić je istakao da je cena kvadrata stana u toj zgradi 1.052 evra bez PDV-a.\n- Iz Ministarstva finansija potvrdili su nam da će Predlog izmena zakona o PDV-u biti danas na dnevnom redu sednice Vlade Srbije - rekao je Kostić, dodajući da će se taj predlog već u januaru naći i na sednici republičkog parlamenta.\nKostić je izrazio očekivanje da će svim kupcima neprofitnih stanova PDV biti odmah vraćen.\n- Investiciona vrednost objekta u Bloku 61 iznosi 640 miliona dinara - rekao je Blagojević, podsetivši da je za izgradnju prvih 270 neprofitnih stanova utrošeno više od dve milijarde dinara.\nBlagojević je rekao da će do kraja naredne godine biti završeno još 730 socijalno-neprofitnih stanova, a da će ukupan projekat izgradnje 2.050 stanova koštati, kako je procenjeno, više od 15 milijardi dinara.


13. juna 2019. 3 min read\nВенац - коло\nDve hiljade dece, učenika od prvog do osmog razreda, iz svih osnovnih škola sa teritorije centralnog Kosova, okupilo se u hali Sportskog centra u Lapljem Selu, nadomak Gračanice, nesvakidašnjim povodom. Zajedno su odigrali srpsko kolo, zaštitni znak našeg nasleđa i nematerijalne kulturne baštine.\nDve hiljade dece, učenika od prvog do sedmog razreda, iz svih osnovnih škola sa teritorije centralnog Kosova, okupilo se u hali Sportskog centra u Lapljem Selu, nadomak Gračanice, nesvakidašnjim povodom. Zajedno su odigrali srpsko kolo, zaštitni znak našeg nasleđa i nematerijalne kulturne baštine.\nU trenutku kada se na Kosovu i Metohiji, od strane prištinskih vlasti uveliko prekraja istorija i nastoji da se prisvoji srpska kulturna i istorijska baština, dve hiljade mališana sa centralnog Kosova u organizaciji profesionalnog Ansambla „Venac“ pokazalao je da se kolom čuva tradicija. Četiri hiljade spojenih ruku koje simbolizuju neraskidivu vezu među nama, čini kolo. Tu lepotu su nam dočarali naši najmlađi.\nPrve korake Moravca učili su prvaci svih škola sa teritorije centralnog Kosova, foto: N. Milosavljević, GračanicaOnlajn\nKolo koje se kao simbol nematerijalne kulturne baštine svih Srba nalazi na reprezentativnoj listi UNESKO-a danas je u Lapljem Selu imalo priliku da odigra ukupno 2.000 mališana školskog uzrasta sa centralnog Kosova. Uhvativiši se za ruke, uz pokazne korake koreografa Slavice Mihajlović i šefa umetničkog ansambla „Venac“ Miloša Mitića, a uz zvuke prvaka Srbije na harmonici Aleksandra Sofronijevića, deca su zaigrala korake Moravca, igre po kojoj se prepoznaju i definišu Srbi širom planete.\nSnežana Jovanović, direktorka ansambla „Venac“, foto: N. Milosavljević\n– Ovo je moj najlepši radni dan koji bih poželela svakom u svojoj karijeri- rekla je direktorka „Venca“ Snežana Jovanović, otvarajuću „Dečiju koloniju – Dan srpskog kola na Kosovu i Metohiji“. Salom su se razlegli gromki aplauz i usklici dece, da bi par minuta kasnije usledili početni koraci Moravca, koje su sa učenicima prvih razreda uvežbavali koreografi.\nU pratnji učitelja i nastavnika, đačkim autobusima, u Laplje Selo su stigla i deca iz Prilužja, Plemetine, Babinog Mosta i Slivova, iz srpskih sredina koje važe za najizolovanije na centralnom delu Kosova.\nSpremni za početak igre, dok ih drugovi sa tribina bodre, foto: N. Milosavljević, GračanicaOnlajn\n– Uloga „Venca“ nije samo organizovanje koncerata, već je mnogo veća. Naime, želimo da pokažemo da se profesionalni ansambl „Venac“ bavi svojom omladinom i decom i da je veoma posvećen zajednici kao i očuvanju srpskog kulturnog identiteta- rekla je direktorka „Venca“ Snežana Jovanović\nJovanovićeva je dodala da je danas kolom, koje su naša deca odigrala, poslata poruka da čuvamo kulturni identitet svih preostalih Srba na Kosovu i Meotohiji, srpski narod, a iznad svega čuvamo prisustvo svoje države Srbije na ovim prostorima.\nLjubinko Karadžić, predsednik privremenog organa Skupštine Grada Priština, foto: N. Milosavljević, GračanicaOnlajn\n-Veoma sam radostan što se ovde okupilo ovoliko dece koja na centralnom Kosovu čuvaju našu tradiciju. Mislim da je ovo veliki događaj za sve nas i da će naša deca uspešno očuvati srpski identitet- rekao je Ljubinko Karadžić predsednik privremenog organa Skupštine Grada Priština.\nVirtuoz na harmonici Aleksandar Sofronijević, rodom iz Rudara kod Zvečana, nije krio radost i zadovoljstvo što je učestvovao u ovom nesvakidašnjem spektaklu.\nAleksandar Sofronijević, foto: N. Milosavljević, GračanicaOnlajn\n– Oduševio sam se kada sam ugledao toliku radost na ovim dečijim licima, zatim kada sam video da imamo ovoliku mladu publuku koja voli srpsku muziku i kolo i poželeo bih da ih bude još više, da vredno uče, rade i čuvaju svoje tradiciju – poručio je Sofronijević.\nPo završetku programa u Lapljem Selu, u Srpskom kulturnom centru u Prištini, organizovana je prezentacija rada na očuvanju upisanog „kola“ na Uneskovu Reprezentativnu listu nematerijalnog kulturnog nasleđa čovečanstva, kao i kamerno izvođenje najpoznatijih srpskih kola i igara od strane jednog od najpoznatijih harmonikaša u Srbiji, Aleksandra Sofronijevića.\nTags: 2000 dece Venac deca Kolo Moravac Sportski centar Laplje Selo\nPrevious Tribina: „Novo Brdo između istorijske istine i političke laži“\nNext SHIELD četvrti put u Gračanici\n4. avgusta 2021., 20:45


Vesti online / Svet / / Igre s Kosova nova "lična karta"\nIgre s Kosova nova "lična karta"\nUz redovne probe, članovi izvođačkog ansambla KUD-a Jugos iz Minhena su pred novogodišnje praznike u sali Crkvenog centra imali dodatne višečasovne vežbe, a sa ansamblom je radio koreograf i umetnički rukovodilac Milan Glamočanin. Iz Užica mu je stiglo pojačanje, aranžer Darko Ćitić, vođa narodnog orkestra Era i orkestra Old Serbian sounds koji prati naša društva na Evropskim smotrama folklora.\n(Foto: B. Miličić)\n- U ta tri dana na probama je bilo 65 igrača izvođačkog ansambla koji spremaju novu koreografiju "Igre iz Kosovskog pomoravlja". Ova koreografija u ovom obliku do sada nije izvođena, a trebalo bi da postane svojevrsna "lična karta" KUD-a Jugos. Na pripremi za ovu koreografiju radio sam dugo, a pomogla mi je i dr Sanja Ranković, etnomuzikolog iz Beograda, tako da imamo četiri pesme od kojih dve nisu do sada javno izvođene. Ovu koreografiju pripremamo za premijerno izvođenje 3. marta na Smotri folklora za južnu Nemačku - kaže Milan Glamočanin.\nOn uz sebe ima sedam saradnika, tako da radi sa izvođačkim, omladinskim i dečjim ansamblom u okviru Škole folklora koja okuplja decu od pet do osam godina. Sa preostala dva ansambla rade njegovi saradnici, a jedan od njih je Bojana Manojlović koja radi sa pripremnim ansamblom.\nOvih dana je za najmlađe igrače organizovan prigodan program sa gostovanjem Deda Mraza koji je mališanima podelio 55 paketića.\nProšlog meseca osnovan je narodni orkestar koji je već imao nastup u švajcarskom Sent Galenu početkom decembra.\nU novembru je na godišnjoj skupštini članova za predsednicu izabrana Olivera Miljanić, koja sa ostalim članovima uprave pruža punu podršku Milanu Glamočaninu. Oni stvaraju uslove da svih pet grupa igrača ovog društva rade bez problema.\nKalendar nastupa u prva tri meseca sledeće godine je bogat. Već 3. februara KUD Jugos organizuje proslavu festivalskog tipa na kojoj će imati četiri-pet društava kao goste, a 17. februara omladinski ansambl ide na mini-folklorijadu koju organizuje KUD "Sveti Sava" Štutgart. Dečji ansambl učestvuje na Dečjoj evropskoj smotri folklora u martu, a omladinski i pripremni ansambl učestvuju na Međunarodnom folklornom festivalu u Amsterdamu u Holandiji od 16. do 19. marta.\nNEMAČKA Nadigravanje u zimskoj noći\nNEMAČKA Pesma i perle čuvaju korene\nNEMAČKA Bratski doček za pamćenje


SPS jednoglasno za Vučića - Sputnjik Srbija\n06:52 10 Jul 2020\nSPS jednoglasno za Vučića\n14:58 18.02.2017 (osveženo 15:20 18.02.2017) Preuzmite kraći link\nGlavni odbor SPS-a usvojio je jednoglasno predlog da zajednički kandidat na predsedničkim izborima bude lider SNS-a Aleksandar Vučić.\nVučić prihvatio kandidaturu\nLider SPS-a Ivica Dačić poručio je na sednici odbora da se ta stranka opredelila da nastupa na zajedničkom frontu i po principu „svi za jednog, jedan za sve“.\n„Definisali smo našu politiku na početku. Naša partija može da ima predsedničkog kandidata i ja sam bio spreman da budem kandidat, ali od početka smo govorili da možemo da imamo zajedničkog kandidata i predložili smo da to bude Aleksandar Vučić, Vučić i niko drugi, o Tomislavu Nikoliću nismo ni razmišljali“, dodao je on.\nKako je rekao, Srbiji su potrebni jedinstvo i poverenje.\nSvi postavljaju pitanje ko čiju podršku ima, kaže Dačić.\n„Šta to nas briga, ti ljudi ne znaju kako se dobijaju predsednički izbori. Zna se ko ima podršku naroda, to je naš kandidat. Ne bi me iznenadilo da se Nikolić kandiduje, treba ili da se časno povuče ili će biti kandidat koji je osvojio najmanje glasova na predsedničkim izborima“, dodao je Dačić.\nOn je posavetovao Nikolića da se dogovori sa Vučićem.\n„Vučić je taj koji uživa podršku naroda, svaka druga odluka bi bila pogrešna. Mogao sam i ja da se kandidujem, nisam želeo da se svrstavam sa onima koji su protiv Vučića“, rekao je on.\nDačić je naglasio i da će Vučić pobediti „jer ga podržava SPS“.\n„Mi ne podržavamo gubitnike. SNS da se ne plaši šta će uraditi Nikolić, mene interesuje šta će uraditi Aleksandar Vučić. Ako se plaše da će otići odbornici, članovi stranke — ko je takva budala da ide sa gubitnikom?“, rekao je on.\nDačić je naglasio da će pobede biti „sa Nikolićem ili bez njega“.\nPredsednik SPS-a je još jednom ponovio: „Vučić plus Dačić jednako pobeda u prvom krugu“.\njednoglasno, Vučić Aleksandar, Dačić, SPS, kandidatura


Počela primena sporazuma EU - Turska\nMigranti u Turskoj\nU Tursku je vraćeno više od 200 ljudi, uglavnom iz Pakistana, Avganistana, Irana, Šri Lanke, Maroka i drugih država, dok je, prema planu jedan za jedan, grupa od 32 Sirijaca direktno iz Turske odletela za Nemačku\nDanas počinje u praksi da se realizuje ono što su evropski lideri dogovorili sa Ankarom. Svi milgranti koji ilegalno iz Turske dodju na grčka ostrva biće vraćeni u Tursku, a za svakog Sirijca kojeg Evropljani vrate, Ankara će put Evrope poslati jednog koji ispunjava uslove za azil. Prvi migranti se vraćaju u Tursku, a ostaju brojna pitanja o funkcionisanju plana i njegovoj humanoj dimenziji.\nPlan jedan za jedan označio je praktični početak onoga što je sredinom prošlog mjeseca glasno najavljeno:\n"Danas smo konačno postigli sporazum izmedju EU i Turske. Svrha dogovora je da se zaustavi tok neregularnih migracija preko Turske u Evropu", saopštio je tada predsjednik Evropskog savjeta, Donald Tusk.\n"Turska će primiti nazad sve koji nelegalno prelaze na egejska ostrva a u isto vrijeme, evropske države će primiti isti broj legalnih migranata iz Turske", naveo je premijer Turske, Ahmet Davutoglu.\n"Danas, od ovog jutra, bili smo svjedoci početka ova dva procesa. Počelo je vraćanje migranata sa grčkih ostrva u Tursku, što bi trebao da bude jasan signal da je ova ruta za migrante ne samo opasna, već i uzaludna. U isto vrijeme, počelo je prebacivanje sirijskih izbjeglica iz Turske u Evropu. Prva grupa izbjeglih je iz Turske izmještana u Finsku i Njemačku, dok bi druga grupa trebala da dodje u Holandiju sutra ujutro", naveo je portparol Evropske komisije, Margaritis Šinas.\nU Tursku je vraćeno više od 200 ljudi, uglavnom iz Pakistana, Avganistana, Irana, Šri Lanke, Maroka i drugih država, dok je, prema planu jedan-za jedan, grupa od 32 Sirijaca direktno iz Turke odletjela za Njemačku a u narednim satima se očekuju i nova prebacivanja onih koji u turskim izbjegličkim kapmovima čekaju na novi dom.\nU isto vrijeme, ne prestaju kritike medjunarodnih humanitarnih i nevladinih organizacija, koje tvrde da migranti koji se nekako domognu Grčke nemaju dovoljno infrmacija o svojim pravima, da su prihvatni centri ravni zatvorima te da se Turska nikako ne može smatrati "sigurnom zemljom" u kojoj bi bila zagarantovana prava migranata.\nU svakom slučaju, zajednički projekat EU i Turske je danas počeo, a jedan od njegovih ciljeva je da se zaustave ilegalni ulasci na evropsko tlo. Mediji bilježe, u isto vrijeme, 50 migranata je spašeno iz čamca kojim su plovili ka Grčkoj, očito, ne polažući previše nade da će na legalan način ikada doći do Evrope.


Možda će se nekome učiniti da napredak na polju sirovih CPU performansi nije dovoljno veliki, ali se sa time ipak ne slažemo – performanse i prethodne generacije su ionako već više nego dovoljne za veliku većinu korisnika, a Sandy Bridge još malo podiže lestvicu. U pojedinim situacijama napredak u istoj cenovnoj kategoriji je gotovo neverovatan – Core i5-2300 je u svim situacijama znatno brži u odnosu na Core i5-750. Kada su pre nekoliko meseci procureli prvi rezultati u igrama, moramo reći da smo bili skeptični... ovo testiranje nas je u potpunosti razuverilo, i Sandy Bridge mikroarhitektura mnogo doprinosi udobnijem igranju. Čak i u slučaju klasične GPU-bound igre kao što je Crysis Warhead, samo promena procesora i ploče obezbedila je par frejmova više, dok je u igrama koje zahtevaju daleko više procesorske snage, kao što je testirani Dawn of War II (a kažu i veoma popularni Starcraft II) napredak daleko značajniji – mi smo izmerili 25%, što je više nego sjajno, i to u HD Ready rezoluciji, u kojoj već i grafička karta igra određenu ulogu, koliko god jaka bila.\nKada je sama margina za overklok u pitanju, ne treba previše brinuti – sa iole boljim kulerom K modeli će dostizati 4.5 GHz, ali kako stoje stvari, ni gornja granica neće biti mnogo dalje... početna iskustva govore da je maksimum koji se može očekivati tu već oko 5 GHz, ukoliko nove verzije BIOS-a za matrične ploče ne poprave situaciju. Naravno, ovo su sjajni rezultati, budući da je sama arhitektura veoma efikasna, i na tim frekvencijama će praktično svaki posao biti jednostavan zadatak. Kod modela sa zaključanim množiocem situacija je mnogo lošija, i Intel je konačno uspeo u onome što je odavno hteo da uradi... da ograniči overklok jeftinijih modela kako ne bi ugrožavali prodaju skupljih – uvećanje kloka magistrale i za 5 MHz u mnogim slučajevima će biti nemoguć zadatak. Na žalost, čini nam se da je ovo samo početak, i da bi ovakav način pristupa tržištu u narednim generacijama procesora mogao biti još izraženiji... i agresivniji.\nJedina stvar koja bi ovo možda mogla da promeni je konkurencija, koju će kompanija AMD predstaviti u narednim mesecima u vidu potpuno nove Bulldozer arhitekture. Iako se za sada o performansama ne zna mnogo, najave koje dolaze iz ove kompanije su veoma optimistične, iako to naravno ništa ne mora da znači... kao što nije značilo ni u prethodnoj generaciji, u kojoj je Intel bio više nego dominantan. Naravno, sa stanovišta kupaca, svakako ne bi bilo loše da se AMD ozbiljnije uključi u trku, i da uspeju da se približe po performansama, a ne pariraju samo povoljnom cenom.Naravno, ne treba zaboraviti ni ostatak ponude ove kompanije – desktop Fusion čip kodnog imena Llano, najavljen za sredinu, i Zacate/Ontario koji će biti predstavljen sutra. Ipak, za defintivan sud o svemu ovome moraćemo da sačekamo još nekoliko meseci, kada se situacija na tržištu dodatno iskristališe.\nKada je sam Intel u pitanju, Sandy Bridge u strategiji ove kompanije predstavlja „Tock“ korak, odnosno uvođenje nove procesorske mikroarhitekture. Već sada je poznato da će njegov naslednik biti predstavljen početkom naredne godine, možda još jednom tokom manifestacije CES 2012. Ova generacija procesora predstavljaće „Tick“, nosiće ime Ivy Bridge, i predstavljaće trenutak uvođenja potpuno novog proizvodnog procesa – proizvodnja u tehnologiji 22 nm otpočeće već u drugoj polovini ove godine. Nova generacija procesora kompanije Intel je samo novi korak na putu koji će verovatno završiti SoC (System-on-Chip) rešenjima visokih performansi, kod kojih će i poslove koje danas obavlja PCH/SouthBridge preuzeti na sebe centralni procesor, i integracija klok generatora u sam CPU je svakako još jedan putokaz u u tom smislu. Da li će procesori biti popularni? Nemamo ni najmanju dilemu – ukoliko Bulldozer podbaci, Intel će, zahvaljujući Sandy Bridge arhitekturi, inovacijama i predviđanjima trendova, biti jači nego ikada.


Posao za 82 radnika: otvoren novi pogon fabrike za cinkovanje u bečeju - PressReader\nPosao za 82 radnika: otvoren novi pogon fabrike za cinkovanje u bečeju\nKompanija “Knott Autoflex Yug” otvorila je juče u Bečeju novi pogon u koji je investirano , miliona evra, a u kojem će biti zaposlena  radnika.\nOTVARANJE NOVOG POGONA kompanije “Knott Autoflex Yug” u Bečeju pokazuje da oni koji su investirali u našu zemlju nastavljaju to da rade, da su zadovoljni uslovima i da je napravljen dobar poslovni ambijent, poručio je na otvaranju predsednik Srbije Aleksandar Vučić.\nPodsetio je da je ovo drugi put da je u kompaniji “Knott Autoflex Yug” u Bečeju, a da je svaki put bilo sa razlogom - zbog otvaranja pogona.\n- Drago mi je da ljudi koji su investirali nastavljaju s investiranjem, i to pokazuje da su zadovoljni uslovima i da smo napravili dobar ambijent u kojem oni mogu dalje da rade i zarađuju, a radnici da imaju bilja primanja i bolju budućnost za svoju decu - poručio je Vučić, koji je zatim imao sastanak sa rukovodstvom fabrike, a potom je obišao glavnu halu fabrike u kojoj je razgovarao sa radnicima, kao i novootvoreni pogon za toplo cinkovanje.\nU kompaniji navode da je pogon za toplo cinkovanje proizveden prema najvišim standardima zaštite životne sredine uz primenu najsavremenijih tehnoloških dostignuća u ovoj vrsti površinske zaštite čelika.\nInače, fabrika “Knott Autoflex Yug” je u februaru 2017. godine otvorila novi pogon za proizvodnju delova za auto-prikolice na površini od 9.500 kvadrata u koji su investirana 1,3 miliona evra.\n“Knott Autoflex Yug” postoji od 2003. godine, a osnovale su ga kompanija “Autoflex Knott” iz Kečkemeta u Mađarskoj i “Knežev group” iz Srbije, u odnosu 51:49 odsto vlasništva.\nKompanija “Knott Autoflex Yug” ima 520 zaposlenih, a u 2019. godini ostvarila je promet od 29,2 miliona evra.\nFabrika u Bečeju svoje proizvode plasira i na tržište EU, Izraela, Rusije, Turske i SAD.\nSvečanosti povodom otvaranja prisustvovali su i predsednik pokrajinske vlade Igor Mirović, predsednik Skupštine AP Vojvodine Ištvan Pastor, ambasador Nemačke u Srbiji Tomas Šib, direktor i suvlasnik Knott Autoflex Mađarska Šandor Has Sabo, direktor Knott grupacije Nemačka Valentin Knott, predsednik opštine Bečej Dragan Tošić... llll\nU kompaniji navode da je pogon za toplo cinkovanje proizveden prema najvišim standardima zaštite životne sredine


Protest pod sloganom “Novinari ne kleče – Još ste nam ostali dužni” održan je ispred zgrade Vlade Srbije, a dodeljeni su i “Oskari” zaslužnima za aktuelno stanje u medijima.\nU performansu ispred Vlade Srbije, “Oskare” su dodeljivali voditelj Igor Brakus i karikaturista Marko Somborac.\nZa cenzuru i gašenje emisija, “Oskar” je dobio premijer Aleksandar Vučić za “Utisak nedelje” a pored njega, nominovani su bili i ministar bez portfelja zadužen za vanredne situacije Velimir Ilić za šutiranje novinara kao i oglašivači.\nMinistar kulture i informisanja Ivan Tasovac dobio je “Oskara” za “najmanje učinjeno na polju slobode medija” dok je “Oskara” za životno delo povodom aktuelnog stanja u medijima, dobila Demokratska stranka.\n“A za ove ostale ministre najvažniji zahtevi se odnose na proces privatizacije medija, to je proteklo katastrofalno, i niz zahteva koji su upućeni ministru Aleksandru vulinu, jer su radna prava novinara u Srbiji ugrožena. a od ministra unutrašnji poslova Nebojše Stefanovića tražimo samo da ne radi ništa i da prepusti nadležnim organima da obavljaju svoj posao”, kaže Zoran Nikolić, urednik sajta Cenzolovka.\nPredstavnici Inicijative “Novinari ne kleče” prethodno su danas predali spisak zahteva za premijera Aleksandra Vučića a na protestu su najavili da će uskoro slični zahtevi biti upućeni i ostalim relevantnim institucijama u zemlji.\nSkupština Srbije je u petak, 5. februara razrešila dužnosti ministra odbrane Bratislava Gašića zbog seksističke uvrede koju je uputio novinarki B92 Zlatiji Labović, kada joj je rekao “da voli novinarke koje lako kleknu”.


Spahović: Dijanu ne terete za atentat na predsednika, prisluškivanje predsednika, Belivuka, Jovanjicu... - Politički.rs\nKrivičnom prijavom koja je podneta protiv bivše državne sekretarke MUP-a Srbije Dijane Hrkalović, ona se tereti za delo trgovine uticajem iz člana 366 stav 3 Krivičnog zakonika. Krivično delo trgovine uticajem počinila je, prema navodima iz krivične prijave, tokom istrage u slučaju ubistva Vlastimira Miloševića u januaru 2017. godine u centru Beograda, koje je u javnosti poznatije kao “ubistvo na šinama”.\nZa to ubistvo prvobitno je bio optužen Veljko Belivuk, ali je na kraju oslobođen svih optužbi.\nKrivična prijava bila je povod za njeno privođenje u Tužilaštvo za organizovani kriminal, a prema saznanjima BIRN-a, ta prijava je tereti da nije na vreme tužilaštvu dostavila izveštaje o otvaranju telefona koji su pronađeni nakon tog ubistva, već tek pred početak suđenja.\nHrkalovićkin branilac Sead Spahović za BIRN kaže da ona tokom jučerašnjeg saslušanja u Tužilaštvu za organizovani kriminal nije priznala krivično delo koje joj se stavlja na teret.\nSpahović dodaje i da krivična prijava nema veze ni sa jednom od afera o kojoj se pisalo u provladinim medijima i napominje da je reč o krivičnom delu iz poglavlja krivičnih dela po službenoj dužnosti.\n– Ovo napominjem zbog toga što je sada jasno da tužilaštvo nju ne tereti za atentat na predsednika, pripadnost organizovanoj kriminalnoj grupi Veljka Belivuka, nameštanje afere Jovanjica, prisluškivanje predsednika Republike niti bilo koji krvni delikt – kaže Spahović.\nOn je rekao i da joj je pritvor određen zbog mogućnosti uticaja na svedoke.\n– Međutim svi svedoci su policajci i službena lica zaposlena u MUP-u tako da je besmislena tvrdnja da bi ona mogla uticati na te ljude koji protiv nje vode istragu već godinu dana – ocenjuje Spahović, prenosi portal Direktno.rs.\nSpahović dodaje i da joj tužilac prilikom saslušanja nije predočavao dokaze, tako da tim branilaca ne zna kojim dokazima raspolaže tužilaštvo.\nPRVE FOTOGRAFIJE DIJANE HRKALOVIĆ POSLE SASLUŠANJA: Nekadašnja državna sekretarka uživa u NOĆNOM PROVODU\nDumanović: Novac od droge uzimali SNS i BIA, Vučić je Hrkalović nametnuo Stefanoviću, pa prekinuo komunikaciju s njom kad su Amerikanci rekli da mora da ode iz MUP-a\nIn: HRONIKA, UKRATKO\nTagged: ADVOKAT, DIJANA HRKALOVIĆ, OPTUŽNICA, SEAD SPAHOVIĆ


Hag: Odbrana traži uslovno puštanje na slobodu optuženog Thacija i ostalih – Tutinske Novine\nU prvom delu statusne konferencije predstavnici Tužilaštva su naveli da smatraju da postoji dovoljno informacija da odbrana počne svoj rad, bez obzira na redukovanu optužnicu, te da nema razloga da suđenje ne počne na leto 2021. godine\nPRIŠTINA (AA) – Na statusnoj konferenciji u procesu protiv kosovskog predsednika u ostavci Hashima Thacija i drugih, održanoj danas u sudnici Specijalizovanih veća Kosova u Hagu, odbrana je zatražila uslovno oslobađanje optuženih i brže obelodanjivanje materijala Tužilaštva, javlja Anadolu Agency (AA).\nU drugom delu konferencije bilo je reči o kategorizacija materijala koji Tužilaštvo treba da se uradi pre dostave odbrani. Predstavnici Tužilaštva su naglasili da će kategorizaciju uraditi u meri koja je izvodljiva, ali da uzimajući u obzir resurse i vreme koje je na raspolaganju, taj proces ne sme to uspori predmet.\nTužilaštvo je predložilo da se kategorizacija uradi u obliku jedne tabele gde bi se grupisale odgovarajuće informacije. Takođe je izneto ne slaganje sa tvrdnjom odbrane Thacija da bi bilo štetno po njihovog klijenta da sudije imaju pristup kompletnom tužilačkom materijalu, pošto sudije mogu da razlikuju bitno od nebitnog materijala.\nU prvom delu statusne konferencije predstavnici Tužilaštva su naveli da smatraju da postoji dovoljno informacija da odbrana počne svoj rad, bez obzira na redukovanu optužnicu, te da nema razloga da suđenje ne počne na leto 2021. godine.\nOdbrana se usprotivila ovom predlogu, istakavši da suđenje ne može početi ranije od leta 2022. godine. Odbrana je kazala da joj je potrebno najmanje 18 meseci za istrage i pripremu pre početka suđenja, od dana obelodanjivanja optužnice.\nSudija Nicolas Guillou je kazao da se sada neće određivati datum suđenja, ali da što pre tužilaštvo obelodani optužnicu, to će odbrana moći brže da krene sa svojom pripremom.\nSpecijalizovano tužilaštvo je saopštilo I da je se oslanja na 153 ispitana svedoka i da namerava da doda još oko 50 svedoka. Prateći materijal za optužnicu je na više od 40 hiljada stranica, a Tužilaštvo ima oko 100.000 stranica dokaznog materijala.\nU redigovanoj optužnici se navodi da su ta krivična dela učinjena približno u periodu od aprila 1998. do avgusta 1999. na više mesta na Kosovu i u severnoj Albaniji, a meta krivičnih dela su bili protivici ili oni koji nisu podržavali ciljeve ili metode Oslobodilačke vojske Kosova i kasnije privremenu Vladu Kosova, među kojima su bila lica povezana sa Demokratskim savezom Kosova i osobe srpske, romske i drugih nacionalnosti.\nDodaje se da u odnosu na ta krivična dela postoji dobro utemeljena sumnja da su krivičino odgovoran kao pripadnici udruženog zločinačkog poduhvata ili alternativno za odogovnost za krivična dela.